Urriaren 9an egingo da Urola itsasadarraren plan berezia gauzatzeko lehen bilera | Baleike\nUrriaren 9an egingo da Urola itsasadarraren plan berezia gauzatzeko lehen bilera\nBaleike 2012-10-02 15:52\tIngurumena\tUrola itsasadarraren plan berezia gauzatzeko herritarren parte hartzea nahi du Zumaiako Udalak, eta horretarako hiru bilera deitu ditu urrirako. Hemen daukazue zehaztuta bilera bakoitzean zer gai jorratuko diren:\nUrriak 9 (19:00etan, Algorri Interpretazio Zentroan): Santiago ingurua. Inguru hartan garatzen diren erabilera eta ekintzak berraztertu eta proposamen berriak egiteko aukera izango da.\n-Erabilerak: motordun nabigazioa, arrauna, piragua, surfa, bainua, oinez ibiltzea, mendi txangoak, amarreak, itsasontzi ola, korrika egitea, arrantza, eta abar.\n-Paisaiaren eta ingurumenaren ondareak babesteko eta hobetzeko proposamenak egin. Hondartzarako bideak, Santiago poligono ondoko lur saila, saneamendua, eta abar.\nUrriak 10 (19:00etan, Algorri Interpretazio Zentroan): Bedua eta artadia. Leku horietan garatzen diren ekintzak eta erabilerak berraztertu, erabilera horiek ingurumenarekin bateragarri egiteko.\n-Erabilerak: motordun nabigazioa; arrauna, piragua, oinez ibiltzea, mendi ibiliak, amarreak. Arrantza, ehiza, baratzeak, basoen erabilera, eta abar.\n-Paisaiaren eta ingurumenaren ondareak babesteko eta hobetzeko proposamenak egin.\n-Gorostiagako betegarriaren inguruko tokia, Artadiko ontziaratzeko tokia, kanalaren erabileraren arautzea, ibilbideak, Beduako auzoaren erabilerei aukerak proposatzea.\nUrriak 16 (19:00etan, Oikiako elkartean): baratzeak. Korta Poligonorako sarreran dagoen zubitik gorako ibarretan dauden baratzeetan garatzen diren ekintzak eta erabilerak berraztertu, erabilera horiek ingurmenarekin bateragarri egiteko.\n-Erabilerak: nagusiki, nekazal eta baso erabilera.\n-Itsasadarraren bazterretan dagoen landaretza, landaretza inbasorea, Mantzisidor zentraleko kanala…\nLast reply was 7 months ago\tputzu\tView\nZein ordutan izango dira bilerak?\nOsatu dugu informazioa. Eskerrik asko oharragatik, Putzu.


'Soto. Laugarren dimentsioa' - Kulturklik\n"Soto. Laugarren dimentsioa"\nBilbao 2019(e)ko urriaren 18(e)tik 2020(e)ko otsailaren 9(e)ra\nErakusketa honek Jesús Rafael Soto (Bolibar Hiria, Venezuela, 1923–Paris, 2005) artistaren lanaren atzera begirako azterketa eskaintzen du. Esperientzia estetikoa denborazkotasunari, intentsitateari eta ikusleen parte-hartzeari lotutako zera moduan ulertzen zuen Sotok, eta horren arabera egituratu da Soto. Laugarren dimentsioa ere. Artista honen ikuspegi aitzindariak XX. mendeko bigarren erdialdeko artea eraldatu zuen.\nBost hamarkadatako ibilbidean zehar, funtsezko papera bete zuen Sotok artelanen irismena eta gizarte-funtzioa birdefinitzeko orduan. 1950eko hamarkadan pinturaren eta eskulturaren arteko ohiko banaketa urratuz, Sotoren lanak mailaz mailako bilakaera izan zuen esparru bisualetik haratago, eta paper nabarmena jokatu zuen hurrengo urteetan objektu artistikoaren kontzeptuak eman zuen bira erradikalean. Hala, hasierako ikerketa optikoetatik Parisko artista zinetikoen taldeko parte izatera pasa zen Soto —Jean Tinguely, Iacov Agam, Victor Vasarely eta Julio Le Parc-ekin batera—, eta nazioarteko talde garrantzitsuekin ere lotu zen, Zero taldearekin edo Londresko Signals galeriako zirkuluarekin, esaterako.\n1967tik aurrera, Zeharkagarriak seriea lantzeari ekingo zion —plastikoz edo metalez landutako harizpi zintzilikariz osatutako egitura kubiko handiak—, bere karreraren amaierara arte landuko zituenak. Aldi berean, partaidetza-potentzial handiko multzo piktoriko eta eskultorikoak lantzen jarraitu zuen, ikuslea obran guztiz sartu gabe garatzen zirenak, baina haren partaidetza eta mugimendua beti eskatuko zutenak. Zendu zen arte, Sotok tamaina handiko enkarguak lantzen jarraitu zuen espazio publikoetarako zein erakundeetarako.\n“Laugarren dimentsio” baten ideiak espazioaren eta iraupenaren, forma plastikoaren eta denboran gertatzen den esperientziaren batasuna dakar gogora, eta XX. mendeko artistek abangoardien espiritualtasun ia utopikoaren garaitik heredatutako funtsezko kontzeptuetako bat da. Sotoren ustetan, zientzia eta filosofiarekin partekatutako ikerketa-esparruan lan egin behar du artistak.\nCurator: Manuel Cirauqui.\nTitulurik gabea (Ausazkoa II) [Sin título (Aleatorio II)], 1996\nIturria: Guggenheim Bilbao Museoa\nData 2019(e)ko urriaren 18(e)tik 2020(e)ko otsailaren 9(e)ra


Kiroldegiko zerbitzuari buruzko galdeketa abian - Eskoriatza - Goiena.eus\nKiroldegiko zerbitzuari buruzko galdeketa abian\nImanol Beloki Unamuno 2018-03-22 11:21\nManuel Muñoz kiroldegiko erabiltzaileek asebetetze inkesta egiteko aukera dute. Udalak, bost puntutan sailkatuta dagoen galdeketa orria prestatu du, kiroldegiko harreran dagoena, eta bete ondoren, bertan jarri duten ontzian utzi beharko da.\nManuel Muñoz kiroldegiko arduradunendako erabiltzaileen iritzia oso garrantzitsua da; hala, horien asebetetze maila jakin gura dute eta hobetu beharrekoak zeintzuk diren argitu. Aurreko urteetan egindako moduan, 2018ari begira ere, erabiltzaileei galdetegi bat betetzeko eskaera egin die Eskoriatzako Udalak.\nGaldetegia bost puntutan sailkatuta dago, eta kiroldegiko sarreran har daiteke bete beharreko txantiloia; behin beteta, han bertan dagoen ontzian utzi beharko da.\nKiroldegiko erabiltzaileak honako datuak bete beharko ditu inkestari hasiera emateko: gizonezkoa ala emakumezkoa den, adina, kiroldegiaren erabilpen maiztasuna, erabilpen ordutegia, ikastaroetan parte-hartzea… Eta horrekin batera, bost puntutan sailkatuta dagoen galdeketa bete beharko du; hala, kexak, iradokizunak, hobetzekoak edo kentzekoak adierazteko aukera izango du. Honako hauek izango dira bete beharreko bost puntuak: ordutegia, instalazioak, ekipamendua, ikastaroak, arreta eta bestelakoak.\nInkesta motz eta zehatzagoa\n"Iazko eskaeretatik garrantzitsuenak egin genituen, baina parte-hartzea ez zen oso handia izan. Inkesta mota ez zen ohikoa, galdera asko zeuden… Aurten, inkesta motzagoa eta zehatzagoa prestatuta, erabiltzaile gehiagok erantzutea nahiko genuke; izan ere, 1.000 erabiltzailetik gora daude eta 200 inguruk behintzat parte har dezaten nahiko genuke", adierazi du Josu Ezkurdiak, Udaleko Hirigintza eta Mugikortasun batzordeburuak.\n2017ko asebetetze inkesta\nIaz, 61 erabiltzailek hartu zuten parte galdeketan; 36 emakumek, eta 25 gizonezkok. Kopuru handia izan ez arren, balorazio orokorrei dagokienez, emaitza onak izan zituen kiroldegiak erabiltzaileen partetik. %20ak balorazio oso ona egin zuen, %52ak ona, %21ak egokia, %5ak okerra, eta %2ak oso txarra. Hala, datu aipagarrienak jaso eta honako hauek dira ordutik egin dituztenak: goiko aldeko gimnasioa itxi eta egokitu; makina berriak erosi eta hondatutako ekipamenduak konpondu; takilak konpondu; eta instalazioen mantenua hobetu.\nEskatutakoen artean oraindik egiteke geratu dira hainbat; honako hauek: aldagelen erosotasuna hobetu; dutxaren tenperatura egokitu eta hobetu; eta instalazioen erabilpen arauak egokitu eta betearazi.


Hona hemen Atxabaltako Mugimendu Feministak antolatutakoa: 10:30, ikastetxeetan (Kurtzebarri institutua eta Almen) tailer ez-mistoa eta mutilendako hausnarketa. 12:00, elkarretaratze mistoa, Herriko Plazan ikasleendako. 18:00, manifestazioa, zaharren egoitzara joango dira lehenengo. Ondoren, 18:30ean, plazatik abiatuko da.\nMartxoak 8ko ekitaldiak Kaleak\nHona hemen Atxabaltako Mugimendu Feministak antolatutakoa:\n10:30, ikastetxeetan (Kurtzebarri institutua eta Almen) tailer ez-mistoa eta mutilendako hausnarketa.\n12:00, elkarretaratze mistoa, Herriko Plazan ikasleendako.\n18:00, manifestazioa, zaharren egoitzara joango dira lehenengo. Ondoren, 18:30ean, plazatik abiatuko da.\nPlazan, Aramaio | Bisita gidatua\nMartxoaren 8aren harira, herriko emakumeen historia ezagutzeko bisita gidatua egingo dute. 12:30ean egingo dute bisita gidatua, plazatik irtenda.\nEmakumeen historia berreskuratzen Plazan\n18:30ean, Zapaltzen gaituen sistemari sua, antolakuntza feminista gure garra lelopean, manifestazioa egingo da, Fernando Eskoriatza plazan hasita. Manifestua irakurriko da. Femideo 1. Lehiaketako bideo emanaldia eta sari banaketa. Irradaka dantzarekin bukatu.\nEmakumeen Nazioarteko eguna Fernando Eskoriatza plazan\n18:30ean, Zapaltzen gaituen sistemari sua, antolakuntza feminista gure garra lelopean, manifestazioa egingo da, Fernando Eskoriatza plazan hasita.\nManifestua irakurriko da.\nFemideo 1. Lehiaketako bideo emanaldia eta sari banaketa.\nIrradaka dantzarekin bukatu.\n'80 amandre' ipuin kontalaritza saioa\nUdalak antolatuta Dorleta Kortazar ipuin kontalariak '80 amandre' ipuin kontalaritza saioa egingo du martxoaren 8an udal liburutegian. Helduendako saioa da. Sarrera doan.\n'80 amandre' ipuin kontalaritza saioa Elgetako liburutegia\nManifestazioa egingo dute\nKultura etxea, Aramaio | Manifestazioa\nKultura etxetik irtengo dira, 18:30ean.\nManifestazioa egingo dute Kultura etxea\nMartxoaren 8ko manifestazioa Itaiak deituta\nSan Martin plaza, Bergara | Manifestazioa\nSan Martin plazatik abiatuko da\nMartxoaren 8ko manifestazioa Itaiak deituta San Martin plaza\nMartxoaren 8ko manifestazioa\nForuen enparantzan hasiko da.\nMartxoaren 8ko manifestazioa Foruen plaza\nM8: Manifestazioa herriko plazatik abiatuta\nEgitaraua Martxoaren 8an, manifestazioa abiatuko dute herriko kaleetan barrena, arratsaldeko zazpietan hasita. Bestetik, martxoaren 12rako, zapatua, emakumezkoentzako dantza garaikide tailerra antolatu dute, eta Blanca Carrasco antzuolarrak gidatuko du saioa, Torresoroan, 10:30ean hasita. Izena eman daiteke udaletxean edo 650 80 52 48 telefonora deituta –arropa erosoa eta galtzerdiak eramatea gomendatu dute–. Eta martxoaren 13rako, aldiz, Papicha, sueños de libertad film emanaldia antolatu dute, Torresoroan, 18:00etan. Antzuolarrei ekintzan parte hartzeko dei egin diete udal ordezkariek eta Andramanuelak emakume taldeak.\nMartxoaren 8an, manifestazioa abiatuko dute herriko kaleetan barrena, arratsaldeko zazpietan hasita. Bestetik, martxoaren 12rako, zapatua, emakumezkoentzako dantza garaikide tailerra antolatu dute, eta Blanca Carrasco antzuolarrak gidatuko du saioa, Torresoroan, 10:30ean hasita. Izena eman daiteke udaletxean edo 650 80 52 48 telefonora deituta –arropa erosoa eta galtzerdiak eramatea gomendatu dute–.\nEta martxoaren 13rako, aldiz, Papicha, sueños de libertad film emanaldia antolatu dute, Torresoroan, 18:00etan. Antzuolarrei ekintzan parte hartzeko dei egin diete udal ordezkariek eta Andramanuelak emakume taldeak.\nElgetako Mendizaleen plaza, Elgeta | Elkarretaratzea\nEmakumeen Nazioarteko Eguna dela-eta elkarretaratzea deitu du Udalak Mendizaleen plazan.\nElkarretaratzea, plazan Elgetako Mendizaleen plaza\nMartxoaren 8ko manifestazioa Martxanterek deituta, San Martin plazatik\nMartxoaren 8ko manifestazioa Martxanterek deituta, San Martin plazatik San Martin plaza\nMartxoaren 8ko manifestazioa, Biteritik\nBiteri plaza, Arrasate | Manifestazioa\nBiteritik abiatuko da manifestazioa 19:30ean.\nMartxoaren 8ko manifestazioa, Biteritik Biteri plaza


PETTI Iggy Popen eskenatokian — Gaztelupeko Hotsak\nHemen zaude: Hasiera → Albisteak → PETTI Iggy Popen eskenatokian\nPETTI Iggy Popen eskenatokian\nPetti topera dabil azken bolada hontan!\n-Azkena Rock-jaialdian parte hartuko du Iggy Pop eta beste haundien artean;\n-Terry Lee Halerekin biran aritu zen estatuan zehar eta\n-Bere hurrengo proiektu diskografikoa ere martxan dauka.\nIrailaren 12an eta 13an Gasteizen egingo den Azkena-Rock jaialdian, egungo rockaren punta-puntako musikariak izango ditugu: Iggy Pop, The Cramps, The Dictators, Ray Davies, Jet Lag eta abar luze bat.\nKontzertuak Mendizorroza polikiroldegian izango dira, kasurako eraikitako karpa haundi batetan. Arratsaldeko 5etan hasita eta goixaldeko 3ak inguru arte rocka egongo da barra-barra eskenatoki bitan eraberean.\nPettik larunbatean joko du, arratsaldeko 5etan eskenatoki nagusian. Etxeko Uztarekin batera kontzertu elektriko eta indartsua eskeiniko du. Egun hortan bertan, Ray Davies, The Dictators, Steve Earle &The Dukes, Hermano eta The Cherry Valencek ere joko dute eskenatoki berberean eta bestean The Hellacopters, Theenage Fandub, The Jeevas eta Zein?ek. Galduezineko zita, beraz.\nKasualitatea edo kausalitatea bide, Pettik bere azken diskan Petti & Etxeko Uzta- Steve Earleren kantu baten bertsioa egiten du, Agurra hain zuzen ere. Eta oraingoan eskenatoki berean topatuko dira.\nBestalde, Petti Terry Lee Halekin biran aritu zan otsailean estatuan zehar. Eta elkarrekin hain gustora aritu ostean, beste proiekturen bat ere prestatzen ari omen dira, bien arteko diska bat edo... auskalo ze sorpresa!\nHorrenbeste kontzerturekin pilak jarrita, hurrengo proiektu diskografikoa ere martxan jarri du kantari naparrak eta uste baino lehenago izango dugu gure artean proposamen berriekin.


Soreasuko Sormen Guneko obrak esleitzeko lehiaketa publikoa martxan da - Uztarria (Azpeitia)\nSoreasuko Sormen Guneko obrak esleitzeko lehiaketa publikoa martxan da\nLehen faseko obren lehiaketa publikorako deialdia zabaldu dute, eta fase horretan, hitzaren, irudiaren eta arte eszenikoen eremuetako obrak egingo dituzte. Lehiaketa multzoka egingo dute, gremio txikiek parte hartzeko aukera izan dezaten. Apirilaren 3ra bitartean aurkez daitezke proposamenak.\nSoreasuko Sormen Guneko obra egin ahal izateko lehiaketa publikoa martxan da. Atzo argitaratu zuten Gipuzkoako Aldizkari Ofizialean lehen faseko obren lehiaketa publikorako deialdia, eta proposamenak aurkezteko epea zabalik izango da apirilaren 3ra bitartean. Sormen gunea bi fasetan egingo dute, eta lehen fasean, hitzaren, irudiaren eta arte eszenikoen eremuak egingo dituzte, prozesuan adostu bezala. Eremu horiek egokitzeko obretarako lehiaketa da martxan dagoena, eta lan horiek egiteko, 994.348,94 euroko aurrekontua (BEZ barne) izango da.\nLehiaketa multzoka egingo dute, eta horren helburua da herriko gremio txikiek lehiaketan parte hartzeko aukera izatea. Udalak azaldu duenez, "herriko ekonomiaren aldeko beste apustu bat" egin nahi izan dute horrela.\nJosu Labaka Kultura zinegotziaren iritziz, "pauso garrantzitsua" da lehiaketa publikoa martxan jartzea: "Urte eta erdi luzez aritu gara nolako sormen gunea nahi dugun eztabaidatzen, eta paper gainean irudikatu badugu ere, bada garaia Soreasun irudikatutakoa bertatik bertara ikusteko", azaldu du. Ainara Larrañaga zinegotziak azpimarratu du Soreasukoa datorren hamarkadarako "proiektu estrategikoa" izango dela kulturarentzat: "Kultur arloan apustu sendoa egin dugu Azpeitian. Azken zortzi urteotan kulturak loraldi izugarria egin du gurean, eta plaza eskaintzeaz gain, sorkuntzarako azpiegiturak eta baliabideak jartzea ere bada helburua. Kultur politika sendo eta propioa dugu, eta Soreasu estrategikoa izango da datozen urteotan".\nLehen faseko obren ostean, soinuaren eremua osatzeko lanak egingo dituzte, eta horiek bukatzean amaituko dituzte sormen guneko obrak osorik. Hala ere, soinuaren eremuaren parte izango den gune bat egokituta dago dagoeneko; Udal Musika Bandak eta Julian Barrenetxea abesbatzak erabiltzen dute gaur egun leku hori. Bihar, berriz, Antxieta Arkeologia taldeak erabiliko dun gunea inaguratuko dute, 18:30ean.\nUdala duela urte eta erdi inguru hasi zen Kultur Mahaiaren bidez kultur sortzaileen eta taldeen beharrak ezagutzen eta Soreasuko Sormen Gunearen inguruko proiektua osatzen. Bilera eta batzar askoren ondoren, iazko uztailean edukien inguruan osatutako proiektua aurkeztu zuten. Proiektu hark kultur mugimenduko talde eta norbanakoen babesa jaso zuen, eta azken ekarpenak egin aurretik, proiektuaren nondik norakoak azaldu zituen Udalak bilera ireki batean. Ondoren, 2018ko aurrekontuetan onartu zuten Soreasuko sormen gunearen obrak 2018an hastea, eta joan den otsailaren 6an eginiko udalbatzarrean onartu zuten egitasmoa.


Oroimena ikastetxearen atarira - Bizkaiko Hitza\nOroimena ikastetxearen atarira\n2017, urtarrilak 20 Albisteak, Bizkaia, Gizartea 477\nZortzi hamarkada beteko dira aurten Francoren aldeko tropek Bilbo hartu eta ia 40 urtez indarrean izan zen diktadura ezarri zutela. Agintari frankistek hiriburuko kale izendegian egindako aldaketak aztertzen ari da Bilboko Udala, eta, Oroimen Historikoaren Legeari tiraka, frankismoari gorazarre egiten diotenak aldatzeko saioak egin ditu azken urtean. Gaia korapilatu zaio udalari, ordea. Irala auzoko Errege Katolikoen kaleari izena aldatzeko eskatu dute EH Bildu, Udal Berri eta Goazen alderdiek; PPk, bere aldetik, Zumalakarregi, Sabino Arana eta Dolores Ibarruri kaleak hiriburuko izendegitik kentzeko eskatu zuen; baina auziak sortutako zalapartagatik, atzera bota zuten eskaera. Edonola ere, datorren osteguneko osoko bilkuran eztabaidatuko dute gaiari buruz. Erakundeetatik harago doa kale izendegiaren auzia, ordea. Adibidez, diktadura betean Felix Serrano izendatu zuten Indautxuko ikastetxea, eta hari izena aldatzeko eskatu dute hainbat herritarrek Eskola Kontseiluan.\nItzal luzea utzi du frankismoak Bizkaiko hiri eta herrien paisaia linguistikoan zein arkitekturan. Francoren erregimenak 1938ko urrian kaleratu zuen 1936ko uztailaren 18ko altxamendu militarra baino lehenagoko ikastetxeen izenak berrikusteko agindua. Helburu argia zuen dekretuak: “Espainiako nazioaren mugimenduarekin” bat zetorren izendegia ezartzea. Urte berean, urrezko domina eman zion Bilboko alkate zen Felix Lekerikak Felix Serranori, haren “bertute aberkoi bezain erlijiosotsuak eta irakastekoak” nabarmenduz. Irakaslea eta pedagogoa izan zen Felix Serrano. Burgosen jaio zen, 1866an, eta 1904an jo zuen Bizkaiko hiriburura. Iturribide kaleko ikastetxean jardun zuen irakasle gisa; eta zuzendari ere aritu zen Berastegiko ikastetxean gero —gaur egungo Justizia Jauregian zegoen Berastegiko eskola—.\nKorapilatsua da Indautxuko ikastetxearen izen aldaketaren afera. 1918an ireki zuten Indautxuko Ikastetxea. Handik gutxira, errepublika garaian, Luis Eleizalde euskaltzainaren izena jarri zion udal gobernuak. Euskaltzaindiaren sortzaileetako bat izan zen Eleizalde, eta Bilboko hainbat eskolatan euskara bultzatzeko saioak ere egin zituen; tartean, Indautxukoan. 1923an hil zen, eta, euskararen alde Indautxuko ikastetxean egindako lana omentzeko, bere izena jarri zion eskolari orduko alkate Ernesto Erkorekak, 1933an.\nFrancoren aldeko armada Bizkaiko hiriburuan sartu ondoren aldatu zitzaion ikastetxeari izena, berriz. Jose Maria Areilza Bilboko lehen alkate frankistak agintea hartu eta gutxira agindu zuen “Fronte Popularrak edota separatistek” Bilbon ezarritako izendegia bertan behera uzteko. Luis Eleizalde Ikastetxea zena, orduan, Indautxu Ikastetxea bihurtu zen horregatik. Baina ez zen hori izan zentroan egin zuten aldaketa bakarra. Izenarekin batera izana ere aldatu zioten eskolari, eta gainontzeko herri eta hiriburuek ezagututako garbiketak jasan zituzten Bilboko ikastetxeetako irakasle eta langileek ere. Indautxun, Angela Cristobal Reinondo, Florencio de la Vefa Quintanilla, Antonio Casaus Ledesma, Jose Luis Iturriaga Goiarrola eta Juana Elorza Azpeitia irakasleak kaleratu zituzten. Eta Generalisimo Franco izena ere jarri zioten ikastetxeari handik gutxira.\nNolanahi ere, ez zuen luzaroan iraun Generalisimo Franco izenarekin, aldaketa izan baitzuen berriz. Serranoren semeak Indautxuko eskolari haren aitaren izena jartzeko iradoki zuen udalean, 1956an. Proposamenarekin bat egin zuen udalbatzak, eta Hezkuntza Ministerioak ere onartu zuen eskaera 1961ean. Ordutik, haren izena darama Indautxuko Ikastetxeak. Herritar askok ez dute ezagutzen Felix Serranoren izenaren atzean dagoen historia. Eta gaia ezagutarazteko urratsak egin dituzte azken hilabeteetan horregatik. 1918an eskolak ateak ireki zituenean zuen izen bera berreskuratu nahi dute auzoko hainbat kidek: Indautxuko Ikastetxea. Eta eskaera ere egin dute zentroko Eskola Kontseiluan.


23 iraila, 2017 Asteko Gaia 575\n1977ko urriaren 16an egin zen Beasainen Gipuzkoako ikastolen aldeko lehen Kilometroak jaia.\nDuela 40 urtez geroztik, urriko lehenengo igandea agendan gorriz markatutako festa eguna da goierritar askorentzat, Gipuzkoako Ikastolen jaia, Kilometroak, ospatzen baita. Batez ere, ikastolek dituzten behar materialei erantzuteko antolatzen bada ere, euskara, euskal hezkuntza eta euskal kulturaren aldeko aldarrikapen eguna izaten da Kilometroak.\nAurtengoa, ohi baino astebete lehenago dator; igandean izango da Oñatin. Bertan, Urretxu-Zumarragak hartuko du hurrengo urteko Kilometroak antolatzeko lekukoa. 15 urte beranduago iritsiko da berriz ere Kilometroak Goierrira.\nUrtetik urtera hazten joan den jaia da Kilometroak, euskaltzaleek bere egin baitzuten hasieratik Kilometroak festa. Lehenengo edizioan esate baterako, 12.000 lagun eta 12 milioi pezeta bildu ziren. Batez ere, ahoz ahoko lanarekin lortu zuten ikastolazaleengana eta euskaltzaleena hurbiltzea. Kilometroak jaiaren aita den Josu Erguin beasaindarrak gogoratu duenez, «gure komunikazio tresna Ikastolen Elkartea izan zen. Lau aste izan genituen ahoz aho zabaltzeko». Segura, Loiola eta Herri irratien laguntza ere izan zuten: «Besteak gutaz trufatzen ziren. Deia eta Egin beranduago sortu ziren».\nGizartea bera asko aldatu da 40 urteotan eta bilakaera handia izan du Kilometroak jaiak ere. Besteak beste, egun bateko festa izatetik, urte osokoa izatera pasa da; milaka eta milaka lagun biltzen dituen festa erraldoia bilakatu da; eta arropa bilduma handia osatzen dute Kilometroen leloarekin. Dena den, 40 urteren ondoren, etorkizunari begira, Ikastolen Elkarteak mahai gainean du «ikastolen jai eredua berrasmatu» behar ote denaren hausnarketa.\nErguinen esanetan, «telebistan esaten dugun bezala, funtzionatzen duen formatuari aldaketa gutxi». Hala ere, gomendio bat egin die Kilome- troen antolatzaileei: «Niretzat Kilometroak produktu bat da, marka bat, eta oso gaizki tratatzen da marka. Hau da, leloa bihurtu da marka, baina marka marka da». Coca Cola edariaren adibidea jarri du bere kritika ulertzeko: «Coca Cola marka da eta ondoren datoz Coca Cola Zero, Coca Cola Light… Kilometroek ere berdina egin beharko luke, jendeak Kilometroak marka ezagutzen du, beraz, Kilometroak Leikaxoka beharko luke». 40 urte atzera egitea proposatzen du, «orokortasuna bilatu genuen izena asmatzerakoan; denerako balio zezakeen izena aurkitu genuen».\nBIDEOA: Kilometroak 1977, Lazkao eta Beasain artean\nGoierrin zazpi aldiz\n1977ko urriaren 16an, beasain-lazkao.\nAlkartasuna Lizeoak lehen aldiz antolatu zuen Kilometroak jaia. Herria, bailara eta euskal gizartea inplikatzea izan zen helburua, «kilometro bakoitzeko xoxak biltzeko Lizeo berria eraikitzeko».\n1985eko urriaren 6an, zumarraga-urretxu-legazpi.\nKilometroak urtero? Euskara egunero! goiburupean antolatu zuten Kilometroak, Urretxu-Zumarraga Ikastolak eta Haztegi Ikastolak.\nBertan bildutako dirua «ikerketa proiektu handi batean» inbertitzeko erabili zuten: «Irakaskuntza sistema berrietan ikertzeko, bereziki, gaztelania ama hizkuntza duten haurrei euskara behar bezala irakasteko».\n1993ko urriaren 3an, ordizia.\nGeurea maratoia leloa izan zuen Ordiziako Jakintza Ikastolak antolatutako Kilometroak jaiak. Eskolaurrea eraikitzeko dirua biltzea izan zen helburu nagusia, era berean, «euskararen normalkuntza bidean etengabe eta sutsuki aurrera jotzeko kemena, adorea eta borondatea eskainiz».\n1994ko urriaren 2an, legazpi.\nHaztegi Ikastolak Denok martxan goiburupean, Kilometroek jatorriz izan zuen izpiritura bueltatu nahi izan zuen: «Euskararen normalizazioaren bidea ez da erraza, eta ikastolarena ere ez. Ahalegin bat, neke bat eskatzen du, eta Kilometroak jaiak filosofia horrekin bat egiten du: nekatuta egon arren, beste buelta bat gehiago eman ahal dugu ikastolaren alde». Bildutako diruarekin «Erreformaren aurrean behar duen eguneratzea bermatzen» lagundu nahi izan zuen Haztegi Ikastolak.\n2001eko urriaren 7an. beasain.\nAndramendi Ikastolak 25. Kilometroak antolatu zuen Garena garela lelopean. Gipuzkoan sortu zen azken ikastola zen Andramendi, eta Kilometroak jaiarekin «bere gain hartutako inbertsioen zama arintzea, bere biziraupena bermatzea eta eskualdean Ikastola-Hezkuntza proiektua zabaltzea» izan zuen helburu.\n2002ko urriaren 6an. urretxu-zumarraga.\nUZ Ikastolak bigarren aldiz antolatu zuen Kilometroak, Elkarren beharrean leloarekin. Eurotan egin zen lehen Kilometroak izan zen. Ikastolako eraikinetan hainbat inbertsio eta berriztapen egiteko dirua bildu nahi izan zuten.\n2003ko urriaren 5ean. lazkao.\nEuskrz 2zi ny dt (Euskaraz bizi nahi dut) leloarekin, «egungo hezkuntza proiektuak modu egokian betetzeko espazio faltari» aurre egiteko dirua bildu nahi izan zuen San Benito Ikastolak. 0-2 etaparen espazioaren berrantolaketa, Haur Hezkuntzari eta Lehen Hezkuntzari 1.400 metro koadroko alde berria eraikitzea eta DBH-Batxilergoko eraikinean egokitzapenak egitea izan ziren helburuak.\nMontse Alkorta Urretxu-Zumarraga Ikastolako zuzendariarekin egindako elkarrizkat irakurtzeko klikatu hemen.\nJosu Erguin Kilometroak jaiaren sortzailearekin egindako elkarrizketa irakurtzeko klikatu hemen.\n« «Urretxun eta Zumarragan ikastolaren irudia indartu nahi dugu Kilometroekin»\nFesta erronka bihurtuta dator Kilometroetan »


Txinako Film Transluzidoen Argia Kutxa Irudi fabrika eta fabrikatzaileak | Lima\nLetra-argia ingurumena babesteko altzairu herdoilgaitzez egina dago; hormetan, manteletan edo harrera-mahai baten gainean jar daiteke zure ekitaldi edo ospakizunean. (giltza zuloaren atzealdea du atzealdean erraz zintzilikatzeko)\n1. Sortu giro bero eta erromantikoa LED argi zuri epelekin. Argitu zure momentu ahaztezina.\n2. Kanpoko delikatua: haririk gabeko bateriarekin funtzionatzen du, segurua eta erosoa atzeko aldean ON eta OFF etengailuarekin.\nEz du inolako irteerarik behar, 2AA bateriak erabiltzen ditu, beraz, itxura lokarria ez duen kablerik (bateriarik ez).\n3. Iraunkorra eta Energia Aurrezteko eta Ekonomikoa: Moda LED azpitituluen lanpara, LED lanpararen bizitza luzea, epe luzerako erabilera ez da beroa. Kanpoko plastikoa, sendoa baina ez oso astuna.\nMota: LED dekorazio argiak\nEnergia iturria: 2 x AAA bateria (ez dago barne)\nMota: A-tik Z-ra arteko letra &, 0tik 9ra arteko zenbakia, bihotz gorria.\nForma desberdinek neurri zertxobait desberdinak dituzte.\nLED markako letra argiak soilik saltzen ditugu, ez dituzte bestelako apaingarriak sartzen, 1-2 cm-ko neurketaren errorea normala da.\n100% Kalitate Bermea. Bizitza osorako bermea. Arrazoiren batengatik pozik ez bazaude, doako birbidalketa edo itzulketa osoa.\nOngi etorri gure dendara!\nArgitu zure momentu ahaztezina\nSortu aurrekontu dibertigarriak eta inspiratzaileak, mezu pertsonalizatuak une eta mugarri guztietarako mezu pertsonalizatuak.\nTamaina ezin hobea\nEz oso handiak, ez oso txikiak. Zentimetro guztiak ezin hobeak dira.\nZulo esekiarekin diseinatua.\nON / OFF etengailua bizkarrean.\nHorman zintzilikatu eta mahai gainean ikus daiteke.\n[Seguru eta energia aurrezteko]: modako LED azpitituluen lanpara, LED lanpararen bizitza luzea, epe luzerako erabilera ez da beroa. Ez dago pieza zorrotzik, haurrentzat ere segurua da.\n[ERABILGARRIA]: Gure karpeta argiak oso polifazetikoak eta eramangarriak dira. Markinako zenbaki bakoitza haririk gabekoa eta bateriaz funtzionatzen du. OFF SWITCH - Alboko piztu / itzali etengailu batek letra-seinale hau erabiltzea komenigarria da. 2 AAA bateria erabiltzen ditu, neurri handiegiak ez izateko eta entxufe elektriko batera konektatu beharrik ez izateko. Dekorazio ezin hobea da gertaera edo espazioetarako.\n[Gozatu sorkuntzaren poza]: ABCDEFGHIJKLMNOPQRSTUWXYZ & ❤ 28 lfabetikoko eta 0-9 zenbakiko karaktereko LED argiak, atera edozein izen, hitz edo esaldi LED zoragarri hauekin alfabetoaren letrak pizten! MAITE DUT, ETXEA, EZKONDU NIRE, U & M eta abar, jolastu zure irudimena.\nAurreko: Film zeharrargiaren argi kaxa


EUSKAL AE-KO ERAIKUNTZAREN KOSTUAK %2,2 IGO ZIREN 2003KO URTARRILEAN\nHomeGaiakEraikuntzako kostuen indizea (EEKI)Prentsa Oharrak EUSKAL AE-KO ERAIKUNTZAREN...\nERAIKUNTZAREN KOSTUEN INDIZEA (EKI)\t2003ko urtarrila\nUrte arteko hazkunde-tasa (2003ko urtarrila, 2002ko urtarrilarekin alderatuta) %3,0koa izan da.\n2003ko urtarrilean, Euskal AEko Eraikuntzaren Kostuen Indize Orokorra %2,2 igo zen eta urtarrilerako urte arteko tasa %3,0ra iritsi zen, Eustaten datuen arabera. Lan--eskuaren kostuaren hazkundeak (%4,0) markatu du urtarrileko indize orokorra, beste osagaia, lehengaien kostua, %1,0 besterik ez baita igo aldi horretan.\nUrte arteko aldakuntza-tasak, 1995-2003\n(*)eskainitako gehikuntza urtarrileko urte artekoa da.\nUrte arteko aldian (2003ko urtarrila, 2002ko urtarrilarekin alderatuta), lan-eskuaren kostuak %4,0ko igoera izan du; lehengaien kostuek, berriz, %2,3koa.\n2003ko urtarrileko guztizko kostuen hazkundea antzera banatzen da bi azpisektore nagusien artean: obra zibila azpisektoreko kostuak (%2,5) pixka bat gehiago igo dira Eraikinak azpisektorekoak (%2,1) baino. Bi azpisektore horien urte arteko bilakaeran ere, gehiago igo dira Obra zibilekoak (%3,8) Eraikinekoak (%2,7) baino.\nSektoreak kontsumitutako lehengaien artetik, 2003ko urtarrilean, hauek izan dituzte inflazio-tasarik handienak: petroliotik eratorriak (%6,6), zementu artifiziala (%4,2) eta produktu asfaltikoak (%3,3). Eta bestalde, hileko batez besteko prezioen jaitsiera honako lehengaiek izan dituzte: kristala (%-1,8), bulego-materiala (%-1,0) eta burdina eta altzairua (%-0,1).\nTel.: 945 017 505. Faxa: 945 017 501


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"R-400" author_facet:"Olano Goti, Joseba Iñaki" topic_facet:"Lanbide Heziketa" topic_facet:"Mekatronika Industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lan Arriskuen Prebentzioa (Heziketa Zikloa). Goi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: R-400 Egilea: Olano Goti, Joseba Iñaki Proposatutako gaia: Lanbide Heziketa Proposatutako gaia: Mekatronika Industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lan Arriskuen Prebentzioa (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) Mantentze-lan elektromekanikoa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


Ate irekien lehen saioan ikasitakoa: gure aukera, gure ikasleak | Jesuitak\nAte irekien lehen saioan ikasitakoa: gure aukera, gure ikasleak\nGaur ikastetxeko Ate Irekien lehen saioa izan dugu. Gure ikastetxeko proiektuaren zehaztasunak ikasleen ikasketa esperientzia desberdinetatik eta beraien ahotsetatik entzuteko aukera paregabea izan dugu.\nAskotan errepikatzen ditugu gure ikasleengan barneratu eta hezitu nahi ditugun baloreak: banakako zein taldeko laneko ohiturak, esfortzua, autonomia, erantzukizuna, konfiantza norbere buruan, sen kritikoa, ekimena, interesa eta sormenaren garapena. Gaurko saioan guzti honen islada ikusteko aukera izan dugu.\nBatxilergoko ikasleek guraso barrien harrera egin dute, LH eta DBHko ikasleek proiektu desberdinak aurkeztu dituzte…. Gurasoek, hezitzaile eta arduradun desberdinek gozatu egin dugu!\nAmaitzeko, proiektu desberdinak azaldu ondoren, hizketaldi polita izan dugu kafe eta pasta batzuekin batera.\nBihar beste saio bat izango dugu. Ikastetxeko proiektuan eragiten duten beste esparru batzuk ere aurkeztu nahi dizkizuegu: hezkuntza proiektuaren osotasunean, eskolaz kanpoko ekintzetan baloreak eta hezkuntza integralak protagonismo berezia hartzen dute, beraz beste espazio eta giro baten Jesuiten proiektura hurbiltzeko aukera izango duzue. Gainera, Arrupe Elkarteko monitoreak tailer desberdinen arduradun izango ditugu, ikastetxera hurbiltzen diren umeentzat bideratuta.\nHurbil zaitezte gure proiektua ezagutzera! Bihar 11.00etatik aurrera.\nMatrikulazio eskabideak eta egiaztagiriak aurkezteko epea urtarrilaren 29tik otsailaren 9ra arte izango da. Onarpen eta matrikulazio prozesuaren inguruan, Eusko Jaurlaritzaren web orrian informazio gehiago jaso dezakezue hurrengo esteka honetan.\nEskerrik asko! Besterik ez\nEguneroko bizitzako gaiak kimikaren arlotik landuta


Martina eta paperezko basoa – L'Horta Teatre\nMartina eta paperezko basoa\nMartina paperezko neskatoa da eta kartoiz egindako etxe batean bizi da. Behin batean, tximeleta baten atzetik zihoala, basoan galdu zen, baina lagun berezi-bereziak aurkitu zituen, eta emozioz beteriko bidaia egin zuten Martinarekin batera.\nBegiez gozatzeko proposamena da, non objektu eta txotxongilo ugari agertzen diren; horiek guztiek Naturaren muinetara eramango gaituzte eta izadia maitatzen irakatsiko digute, beste lagun bat bailitzan.\nAbenturaz beteriko bidaia…\nMartinaren istorioa basoan barrena egindako bidaia da eta, gainera, naturak, bertako bizilagunek eta naturari lotutako fenomeno metereologikoek eskaintzen dizkiguten balio pedagogikoetara hurbiltzeko era jostari eta pedagogikoa da.\nNatura errespetatu behar dugu…\nMartinak bezala, ikusleok ikasiko dugu Naturaz gozatu nahi badugu, ezin dugula kaiola batean sartu –eta bertan atxilotuta utzi guk nahi dugunean ikusteko—; basoko animaliek eta gainerako bizilagunek aske bizi behar dute eta koloreez, soinuez, beste animaliez eta Naturan den guztiaz gozatu behar dute.\nBalio erantsia: umeentzat beren-beregi antolatutako gunea…\nIkuskizun honen balio erantsia hauxe da: agertokian erabiltzen diren elementu guzti-guztiak kartoiz eta paperez eginda daude. Hala, umeek bertatik bertara ikusiko dute basoa eraikitzen, etxea altxatzen, animaliak gorpuzten…\nAgertokiko elementu guztien (zuhaitzak, etxea, elefantea, jirafa, sagua, loreak eta abar) diseinua erraz-erraza da, eite lauak eta bakunak dauzkate eta, gainera, kolore lauak erabiltzen dira, hau da, Naturan agertzen diren moduan.\nMartina paperezko txotxongiloa denez, zeharo egokitzen da mundu berezi horretara.\nDossier - Martina eta paperezko basoa


25 ikastetxek eta 3.000 gaztek baino gehiagok hartuko dute parte ikasturte honetako book trailer lehiaketan\nAbian da Liburu Gaztea Book Trailer Lehiaketaren 7. edizioa. Aurten 25 ikastetxek eman dute izena lehiaketan eta, guztira, 3.054 ikasle ariko dira liburuak irakurri eta haiei buruzko book trailerrak egiten datozen hilabeteetan. Egitasmo hau Galtzagorri elkarteak antolatzen du urtero Gipuzkoako Foru Aldundiaren laguntzarekin. Honen helburua 12 eta 16 urte bitarteko gazteen irakurtzeko zaletasuna sustatzea da, horretarako teknologia berriak erabiliz.\nLehiaketan parte hartzen duten guztien egitekoa honakoa da: maila bakoitzerako proposatutako liburua irakurtzea eta horri buruzko book trailerra egitea, liburu horren irakurketa sustatzeko. Ikastetxetatik kanpo Norbanakoen kategoria ere badago lehiaketan. Eta honetan parte hartu nahi dutenek, nahikoa dute azken eguna baino lehen (2019ko martxoaren 8a) book trailerra web gunera igotzea. Oinarrietan dago zehatz mehatz azalduta.\nBook trailerrak egiteko edizio tekniken inguruko formazioa irakasleentzat\nUrtero bezala, egitasmoan parte hartzen duten irakasleentzako formazio saioa eskainiko du Galtzagorri elkarteak ikasturte hasieran. Aurtengoan, book trailerrak egiteko bideoak editatzeko tekniketan sakonduko dugu. Honetarako, Zazpi T’erdi ekoiztetxeko kideek hiru ordu eta erdiko ikastaro praktikoa eskainiko dute, urriaren 19an, goizez, Lasarte-Oriako berritzegunean, non ikasleekin book trailerrak burutzeko erabili ditzaketen edizio programa eta teknika ezberdinak aurkeztuko dizkieten.\nLehiaketaren zazpigarren edizioa da hau eta iaz bezala egingo da: sariak epaimahai batek erabakiko ditu eta horrela banatuko dira:\nDBH1- DBH2: sari bakarra, abentura txangoa lau lagunentzat, eta liburu eta diskotan gastatzeko 200 euroko bonoa ikasgelarentzat.\n- NORBANAKOKA: Abentura txangoa bi lagunentzat eta 100 euroko bonoa liburu eta diskotan gastatzeko.\n- PUBLIKOAREN SARIA ere izango dugu:\n. Ikastetxeen kategorian: 200 euroko bonoa liburu eta diskotan gastatzeko.\n.Norbanakoen kategorian: 200 euroko bonoa liburu eta diskotan gastatzeko.\n- Publikoaren sarian BOZKETAN PARTE HARTU DUTENEN ARTEAN e-reader bat zozkatuko da.\nGainera, 2018-2019 ikasturteko Liburu Gaztea Book Trailer Lehiaketako irabazleek (Ikastetxeak Kategorian, DBH3-4), hurrengo edizioko spota edo promozio-bideoa egiteko aukera izango dute. Hain zuzen ere, aurtengo spot-a iazko edizioan sari hori irabazi zuen Nuestra Señora de Aranzazu ikastetxeko ikasleek burutu dute.\nIkasturte honetako Liburu Gaztea Lehiaketarako irakurgaiak dagoeneko web gunean daude. 2017an euskaraz gazteentzat argitaratu zen guztia irakurri ostean, honakoa da Liburu Gazteako irakurketa batzordeak hautatutako liburuen zerrenda mailaz maila:\nDBH 1 eta 2 (12-14 urte):\n- Limoiondoaren loreak. Lur Gallastegi / Susana Martin. Elkar, 2017\n- Jessikaren itzala. Andrew Norriss. Desclee, 2017\nDBH 3 eta 4 (14-16 urte):\n- Santa familia. Eider Rodriguez / Julen Rivas. Ikastolen elkartea, 2017\n- Efektu bereziak. Jordi Sierra i Fabra. Ibaizabal, 2017\nHortaz, DBHko ziklo bakoitzerako iaz argitaratutako bina liburu proposatu zaizkie ikastetxeei irakurgai moduan. Horrez gain, orain arte bezala, Ezinbestekoen zerrendatik ere hartu ahal izango da irakurgaia, maila bakoitzak ikasleen adinari dagokion libururen bat hautatu ahal izango du zerrenda horretatik.\nEzinbestekoen zerrenda, literatur aditu zenbaitek osatutakoa da, gazteentzat orain arte euskaraz argitaratu diren libururik gomendagarrienak biltzen dituena. Beraz, parte hartzaileek nobedadeen artean edo betiko irakurgai onenen artean egin ahal izango dute irakurgaien hautua.


Socialistas de Irun – Irungo Sozialistak | Gure artikuloa Udal Aldizkarian: Irunerako behar berrietan lanean\nGure artikuloa Udal Aldizkarian: Irunerako behar berrietan lanean\nSocialistas de Irun 11 March, 2019 Berriak 0\nMaiatzaren 26an udal-hauteskundeak izango direnez gero, irundar guztiok hautetsontziekin hitzordua dugu. 2015ean, gure alkatea buru zuen Irungo Sozialistoi eman zeniguten gehiengoaren konfiantza, gure hauteskunde-programan islatu genituen konpromiso berriak gauzatzeko.\nAgintaldia amaitzear da, eta burua gora esan dezakegu konpromiso horietatik gehienak bete direla. Harro gaude Irunek aurrera egin dezan Udalean gobernu-taldetik egunero egiten ari garen lanarekin: Gehien behar duten horretan irundarrei lagunduz; Irungo merkataritza bultzatuz, bertako ekonomiaren motorretako bat baita; gazte ekintzaileei aukerak emanez beren negozioa sortu dezaten Irunen; guztiontzat kultura sustatuz; herritarrek parte hartzeko guneak irekiz, hala nola Alkatea auzoetan, aurrekontu partizipatiboak … Azken batean, Irun hobetzen ari gara, eta berriz zuen konfiantza ematen badiguzue, hobetzen jarraitu ahal izango dugu.\nHelburu horrekin, dagoeneko lanean ari gara datozen urteetarako behar berrietan. Sozialisten Taldeko zinegotzi eta kideak, “Irunerako ideiak” ekimen partizipatiboaren bidez, hainbat elkarterekin eta entitate sozialekin biltzen ari gara haien ekarpenak entzuteko. Oso bilera interesgarriak dira, eta oso “ideia” onak ateratzen ari gara, datozen urteetarako proiektu berri batean sartzeko. Eta 100 proposamen baino gehiago ere bildu ditugu kalean, ekimen horrekin aste batzuetan auzoetan barrena ibili garenean.\nUste dugu Irunek behar duen proiektu berri bat aurkeztuko dugula, berriz ere gure alkatea buru dela, eta horrekin berritu nahi dugu zuen konfiantza. Talde serioa gara, arduratsua; erakutsi dugu; eta, batez ere, fidatzekoak gara. Zein da alternatiba? Hilabete hauetan ikusten ari gara, eta hiruko aliantza arraro bat da, Podemos-PNV-Bildu, udal-gobernuaren eguneroko ekintza oztopatzen ari nahian dabilena, justifikaziorik gabe eta anbizio pertsonalista eta alderdikoi batengatik. Ez dugu onartuko, hiriaren onerako.\nZor dugun horretan ari gara gu: Irun eta irundarren interes orokorraren defentsan. Irun delako gure grina. Gure hiriari emanak gaude egunetik egunera, eta horretaz harro gaude. Lanean jarraitzen dugu, Irunek gero eta hiri hobeago bat izaten jarraitu dezan zuon guzion laguntzarekin.\nformación parte-hartzea educación empleo economía sostenible participación ciudadana


Irekia Eusko Jaurlaritza - Gobierno Vasco :: 1,15 milioi euro Ikerbasque Fundazioarentzat, bikaintasuneko ikertzaileak erakartzeko programatarako. (2015-12-29(e)ko Kontseiluan hartutako erabakiaren laburpena)\n1,15 milioi euro Ikerbasque Fundazioarentzat, …\n2015-12-29ko Gobernu Kontseiluaren Akordio nagusiak\nResearch Fellow programa\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, Ikerbasque Fundazioari 1.149.999 euroko diru-laguntza zuzena emateko erabakia hartu du, bikaintasuneko nazioarteko ikertzaileak erakartzeko programekin jarraitzeko, Research Fellow eta Research Professor deialdien bidez.\nIkerlari gazteentzako Research Fellow programak helburu hau du: Euskadin 100 ikertzaile gazte kontratatzea 2013-2017 aldian, urteroko deialdien bidez. Ikerbasquek 5 urteko ikerketa kontratuak eskaintzen dizkie, jakintzaren arlo guztietako ikertzaileei, euren ikerketa lana Euskadiko ikerketa zentroetan burutu dezaten. Hiru eta hamar urte bitarteko ikerketa esperientzia duten ikertzaileei zuzenduriko deialdia izaten da.\nBestetik, ikertzaile seniorrentzako Research Professor programak 2014-2017 aldian Euskadin 50 ikertzaile kontratatzeko helburua du, kasu honetan ere urteroko deialdien bidez. Deialdi hau ibilbide luzeagoko ikertzaileei zuzendua izaten da, ikerketan 10 urtetik gorako esperientzia dutenentzat. Hauek ere, Euskadiko ikerketa zentroetan eta unibertsitateetan burutzen dute euren lana, hautatuak izanez gero.\nBai Reserch Fellow programak eta bai Reserch Professorrek, ikerketarako talentua Euskadira erakarri eta bertan eustea dute helburu. Funtzio bikoitza dute bi deialdiek: batetik, atzerrian lanean dauden zientzialariak erakartzea (euren ibilbideko une batean joan ziren bertoko ikertzaileak barne), eta bestetik, Euskadin ikertzen dihardutenei beren ibilbidea sendotzeko aukerak eskaintzea.\nIkerbasqueren bi programa hauek Europako Batzordeak garapen zientifikorako ekimen europar onenetariko gisa hautatu zituen. Research Fellow Europa guztiko 64 proposamenen artean izan zen aukeratua, eta Research Professor aldiz, 70 poposamenen artean.\nPrograma hauen bidez hautatutako zientzialariek ezagutzaren arlo guztietan garatzen dute beren lana, Zientzia Esperimentaletan (Biologia, Kimika, Fisika), Biziaren Zientzietan eta baita Medikuntzan, Matematikan eta Ingeniaritzan, Humanitate eta Gizarte Zientzietan ere.\n2014ra arte, Fundazioak 146 kontratu mugagabe egin ditu Research Professors zientzialari seniorren kategorian, eta Research Fellows zientzialari gazteen 44 kontratu. Ikerbasque-ko ikertzaileek 760 artikulu eman dituzte aldizkari indexatuetan argitara 2014an, urteko % 13ko gehikuntzarekin.\nIkerbasquerek 7 milioi euro lortu ditu Europatik 100 ikertzaile gazte kontratatzeko Euskadin\nIkerbasque-k Euskadin ikerketa zientifikoa sustatzeko xedez nazioarteko bi deialdi berri martxan jarri dituela jakinarazten dizu


Esku-dirutan egindako mugimenduen espedienteak ikusi | Sede electrónica del Tesoro Público\nSunday 26 de September de 2021, 13:34:25\nInicio / Servicios / Esku-dirutan egindako mugimenduen espedienteak ikusi\nSarbidea cl@ve / Certificate-e\nZehapen-espedienteen administrazioaren prozesuak nola doazen ikusteko, egoitza elektronikoaren bitartez, interesdunek egoitza elektroniko honek onartutako pertsona fisikoen ziurtagiri elektronikoa eta zehapen-espedientearen zenbakia ezagutu beharko dute. Zerbitzua zure eskura jarri du Subdirección General de Inspección y Control de Movimiento de Capitales-ek. Gehiago jakiteko, ikus tesoro.es webgunea edo kapitalak zuritzeari buruzko cpbc.tesoro.es orria.\nEuropar Batasunean zehaztutako zuzentarauei jarraiki, gure ordenamendu juridikoaren ezaugarri nagusiak kapitalen zirkulazio askea onartzea eta praktikan jartzea da.\nZirkulazio aske hori 19/2003 Legearen bitartez onartu eta arautzen da, zeinak bere lehenengo artikuluan dioen libreak direla “egoiliar edo ez egoiliarren artean kanpo kobrantzak eta ordainketak eragin ditzaketen ekintzak, negozioak, intsuldaketak eta eragiketak, eta baita kanpotik edo kanpora egindako transferentziak eta kontuetako aldaketak edo zordundutako posizioak zein hartzekodunak, Lege honetan zehazten diren eta sektoreko lege zehatzak jartzen dituenekin bakarrik”.\nAipatzen dituen mugen artean, eta Europako aurreikuspenekin bat eginez, babeseko hainbat baldintza eta neurri berezi sartzeko aukera dago, zeinak zonalde edo herrialde batzuetan eragiketa batzuk debekatzea ekar dezaketen edo, dagokionean, aldez aurreko baimena beharko duten.\nMugitzeko askatasun horrek ez du eragozten, aldiz, nolabaiteko kontrola egotea efektu estatistikoei dagokienez, baina baita legez kanpoko jatorria eta aktiboak zuritzeko betekizuna izan ditzaketen kapitalen mugimendua identifikatu ahal izateko.\nHorrela, kapitalen mugimendu askatasuna mugimendu horiek egiteko adierazpen obligazioekin konbinatzen da, zeinak ez balira beteko, administrazioaren isuna eragin dezaketen.\nFNMT software deskargatu FNMT\nProzedura hau sinatzeko Autofirma behar duzu (Autofirma deskargatu)\nNANE: deskargatu izapidetzak egiteko softwarea\nInformazio gehiago behar baduzu, ikus www.tesoro.es orrian.\nEskumena duen organo\nBeste galdera batzuei\nJar zaitez gurekin harremanetan elektronikoki


Gorka Álvarez - Eusko Legebiltzarrako hautagaia - EAJ - PNV\n1988an jaio nintzen Sestaoko familia langile batean. Etxean, politika modurik naturalenean bizi izan dugu beti. Ezin hobeto gogoratzen ditut, ume bat nintzela, aita, ama eta nire anaia zaharraren arteko bazkalosteak. Artean ez nuen gauza handirik ulertzen, baina gauzak bestela egiteko era berezi bati buruz hitz egiten zuten beti, erantzukizunez lan egin beharraz. Bestelakoa zen eta da EAJ-PNVren estiloa.\nUrteak joan eta urteak etorri, politikak gero eta gehiago erakartzen ninduen. Beraz, 18 urterekin, bi erabaki garrantzitsu hartu nituen. Lehena, EAJ-PNVko alderdikide bihurtzea, alderdiak dituen baloreengatik, eraikitzeko gai izan garen herriagatik eta oraindik egiteko dugun guztiagatik. Eta, bigarrenik, EHUn Politika eta Administrazio Zientzietan matrikulatu nintzen, eta karrerako azken urtean Analisi Politikoaren adarrean espezializatu nintzen. Komunikazio Politiko eta Instituzionaleko unibertsitateko espezialitatea ere egin nuen (UCAM).\n2015eko maiatzetik aurrera, Sestaoko Udaleko zinegotzia ere banaiz. Lehen legealdi hartan Kultura, Euskara eta Kirol sailak kudeatu nituen, eta, oraingo legealdian Udalaren bozeramailea naiz eta koordinazioaz eta Kontratazio Publikoaren kudeaketaz arduratzen ari naiz. Bi urte geroago, Gotzone Sagarduik Legebiltzarrean utzi zuen lekua hartu nuen Eusko Legebiltzarrean. Orain, legealdi berri baten atarian, lehen aldian baino ilusio handiagoz ekingo diot berriro hautagaitzari, euskal herritarren ongizatearen alde lanean jarraitzeko indarrez eta gogoz, Sestaokoa bezalako errealitate sozial batean bizi den eta Ezkerraldea lehen eskutik ezagutzen duen pertsona gazte eta langile baten ikuspegitik eta esperientziatik. Eta, herritarrek hala erabakitzen badute, Iñigo Urkullu buru duen taldearen barruan egingo dut. Euskal gizartearen onena irudikatzen duen gizon konprometitua da, guztion onerako kemen eta indar guztiekin lan egiten du zorroztasun osoz. Halaber, soberan erakutsi du kudeaketarako gaitasuna duela.\nPolitikaz gain, oso gustuko dut irakurtzea eta musika entzutea. Biziki gozatzen ditut liburuak, diskoak, kontzertuak eta festibalak. Kirolzalea ere banaiz eta Sestaoko kluben jarraitzaile sutsua naiz. Baina nire pasiorik handiena familia eta lagunak dira.\nEAJ-PNVk proiektu bat, lantalde bat eta ekintza egiaztatuak ditu Euskadik etorkizunari begira urrats irmoekin aurrera egiten jarrai dezan


AHAZTUAK 1936-1977 / OLVIDAD@S 1936-1977: ARGENTINAKO DIKTADORE ZELA EGINDAKO DELITUNGATIK EPAITZN HASI DIRA MASSERA\nARGENTINAKO DIKTADORE ZELA EGINDAKO DELITUNGATIK EPAITZN HASI DIRA MASSERA\nEz dirudi luze joko duenik Emilio Massera Argentinako diktadore izandakoaren aurkako epaiketak. Atzo egin zuten lehen saioa; baina hurrengoetarako egunak ere erabakita dituzte: azaroaren 5ean eta 18an, eta abenduaren 14an elkartuko dira berriro Massera epaitzeaz arduratzen diren epaimahaikideak. Diktadore ohiak, izan ere, 83 urte ditu gaur egun. Hain zuzen, orain artean Justiziatik ihes egitea lortu badu, «dementzia» zuela frogatzen zuen mediku txostena lortu zuelako izan da. Martxoan, baina, epaiketari aurre egiteko egoera onean zegoela ondorioztatu zuen beste mediku txosten batek. Horregatik, lehen aldia da Massera diktadura garaian egindako krimenengatik epaituko dutena, Italian bada ere.\nKasua ebazteko alderdiek proposatutako lekuko gehienak igaroko dira Erromako Auzitegi Arruntetik datozen hilabeteetan; gutxi gorabehera 45 batek emango dute bere testigantza. Horietaz gain, diktaduraren errepresiotik bizirik ateratzea lortu zutenek eta biktimen senitartekoek ere izango dute aukera hurrengo entzunaldietara agertzeko. Horien artean dira, besteak beste, Adolfo Perez Esquivel Bake Nobel sariduna eta Eduardo Dualde Argentinako Nazioko Giza Eskubideen Idazkaria.\nMasseraren aurkako epaiketa bera hasi izana albiste ona izan da diktadurako biktimentzat. Maiatzeko Plazako Amonak elkarteko presidente Estela de Carlottok, besteak beste, ospatzeko moduko gertakaritzat jo du: «Gaurkoa [atzokoa] ospatzeko moduko eguna da, eta Italiari nire esker ona agertu nahi diot justizia egiten laguntzeagatik».\nJorge Rafael Videla eta Hector Agostirekin batera, Argentina gobernatu zuen lehen Junta Militarreko kide izan zen Emilio Massera. Horretaz gain, Buenos Airesko ESMAko buru ere izan zen. Azken hori herrialdeko atxilotze zentro handiena izan zen; han torturatu zituzten oposizioko dozenaka lagun. Hiru italiarrak ere handik pasatu ziren.\nOposizioari sostengua emateagatik atxilotu zuten Angela Aietta Gullo, eta 1976ko abuztuaren 5ean desagertu zen -diktaduraren aurka zirenen artean haren seme Juan Carlos Dante Gullo zegoen, egun Argentinako diputatu dena-. Giovanni Pegoraro eta Susana alaba, berriz, 1977ko ekainaren 18an atxilotu zituzten. Susana militante peronista zen, eta alaba izan zuen gatibu zela; ohiko bihurtu zenez, halaber, beste familia bati eman zion jaioberria ESMAk. Pegoraro aita-alabak desagertu egin ziren.\nHiru italiar horiei egindakoengatik epaituko dute orain diktadore izandakoa.\n(Berria. 09 / 10 / 1)


Txakurra eta komunikazioa: nola ulertu txakurrarekin | Consumer\nTxakurra eta komunikazioa: nola ulertu txakurrarekin\nZakurrek informazio ugari ematen dute gorputzarekin eta ahotsarekin\nZakurrak oso komunikatzaile onak dira. Gurearen antzeko hizkuntza erabiltzen dute. Gizakiek bezala, beren gorputzaren eta ahotsaren bidez, aldartea eta emozioak transmititzen dituzte: poza, tristura, maitasuna, haserrea, haserrea edo samurtasuna. Gure txakurrarekin hitz egin nahi badugu, behatu eta burua ireki behar diogu.\nZakurrak hizkera bera erabiltzen du gurekin eta bere kideekin komunikatzeko. Adibidez, zure garukiek informazio asko ematen digute zure gogo-aldarteari buruz. Beldurra edo haserrea adieraz dezakete, eta ez beti oldarkortasuna. Aullidoek bakardadea eta manadarako deia egiteko modua adierazten dute, arbasoek egiten duten bezala, otsoak. Kexuek min fisikoa edo urduritasuna adierazten dute.Txakur batek hortzak erakusten dituenean, zer mezu transmititzen du? “oso haserre nago, urrutiratzea baino hobe”Txakurkume batek emandako bikiak plazeraren sintoma izan daitezke, baina animalia heldu batean beldurra, ondoeza edo zerbait eskatzeko modua adierazten dute, adibidez, arreta. Lapurrei dagokienez, zorrotzak eta irregularrak direnean, zalantza adierazten dute. Baina txakurra erlaxatuta badago, lapurrek poza transmititzen dute.\nZakurrak informazio asko ematen digu, ikusten, entzuten eta behatzen jakitea da kontua. Eta zenbat eta gehiago egin eta zenbat eta denbora gehiago eman gure txakurrarekin, orduan eta hobeto ulertuko dugu zer kontatzen digun argitzen. Txakurrek ikusmen-, ukimen-, entzumen- eta usaimen-kanalak erabiltzen dituzte komunikatzeko. Pertsonek ere erabiltzen ditugu, baina gure komunikazio-bide nagusia hitzezkoa da, baina, kanal honen bidez, txakurrak informazio gutxiago jasotzen du. Animaliak ez du hitzen esanahia deszifratzen, baizik eta intonazioa, erritmoa eta ahots tonuaren intentsitatea. Aldi berean, zakurrak informazioa lortzen du gorputz-jarrerari, keinuei edo harekin komunikatzen saiatzen denaren begiradari buruz.\nHitzen eta keinuen arteko koherentzia\nTxakurrak zer transmititu nahi zaion uler dezan, koherentziaz jabetu behar du jabeak hitzez esaten diona eta hitz egitean erabiltzen dituen keinuak, begiradak eta intonazioa. Eta alderantziz, zakurrak zer kontatu nahi digun jakin nahi badugu, ikusmen-, entzumen-, ukimen- eta usaimen-seinaleei erreparatu behar diegu.\nKeinuak baino gehiago\nTxakurrak hortzak erakustea ere komunikatzen du; mezu hau igortzen du: “oso haserre nago, urrutiratzea baino hobe”. Hanka altxatzen baduzu, “eman zerbait” esan nahi du, edo “ez kezkatu, zuk esaten duzuna egingo dut”.\nZorua hankarekin harraskatzean, jorratzera iritsi gabe, arreta piztu nahi du, zerbait eskatzen baitu. Maitasun eta adiskidetasun sakona adierazteko modua da ijezketa. Zakur batek deitoratzen bazaitu, taldeko buruzagitzat hartzen zaitu. Ahoz gora etzanda, konfiantza du, eta jolasak eta laztanak bilatzen ditu.\nTxakurraren isatsa bere gorputzeko atalik ikusgarrienetako bat da, eta, horren bidez, informazioa gizakiei eta beste pertsona batzuei transmititzen diete ondoen, baita distantzia luzeetan ere. Mugitzen ari bada, pozik dagoela adierazten du, eta elkarrizketa, kontaktu fisikoa eta hurbilketa bilatzen ditu. Geldi eta haserre dagoenean, lagun askoren gogorik ez du eta oso haserre egoteko prest dago. Isatsa hanken artean badago, sumisioa esan nahi du. Hau da: “Zeurea naiz, eta agintzen didazuna egingo dut”.\nZortzi aste inguru behar dituzte txakurrek komunikazio-sistema hori erabiltzeko. Urtea baino lehen, txakurrak erabat erosi du bere komunikazio sistema. Bere kideekin arazorik gabe ulertuko da, eta haiek esan nahi diotena ulertuko du. Jabeei dagokienez, begira daudela, bere aldartea zein den jakingo du.\nTxakurrek amarekin eta anai-arrebekin batera osatu behar dute sozializazio-prozesua, gutxienez zortzi aste bete arte. Jolasaren eta bizikidetzaren bidez, beren kideekin bizi ahal izateko oinarrizko arauak ikasiko ditu, eta horiek ere bere giza familiarekin harremanak izateko bidea emango diote.Zakurrak bere etxeko kidetzat hartzen ditu jabeak, eta berekin erabiltzen ditu bere kideekin erabiltzen dituen antzeko jokabideak.Gizarte-alderdia garatzea funtsezkoa da, eta, garatu ezin dutenean eta isolatuta daudenean, edo amaren eta gainerako kamioiaren denbora baino lehen banandu direnean, portaera-arazoak dituzte.\nEtxekotze-prozesuaren ondorioz, animalia txakurkume bat denetik, bere giza familian integratzeko gaitasuna du. Zakurrak bere etxeko kidetzat hartzen ditu jabeak, eta berekin erabiltzen ditu bere kideekin erabiltzen dituen antzeko jokabideak.\nNahikoa da denbora pixka bat ematea txakurra behatzeko, komunikatzeko modua ikasteko. Lortzen denean, animaliarekin harremana eta bizikidetza askoz ere atseginagoa da eta adiskidetasunaren loturak estutzen dira.\nTxakurraren jokabide sozialari buruzko informazio egokia izatea garrantzitsua da ondo ulertzeko eta ondo bizitzeko.\nZakurrak esaten badu aldarte-egoera bat transmititzen duenean, jabeak direla eta ulertzen dutela, animalia familia-gunean integratuta sentituko da eta zoriontsuagoa izango da.\nDenbora eman behar da txakurrarekin egoten, harekin “hitz egiten”, jolasten, bere erara erlazionatzen eta ulertarazten. Ahalegin hori jabeen eta txakurren arteko lotura afektiboak sendotzearen bidez konpentsatuko da.\nHarrigarria da hizkuntza berri bat aurkitzea, hitz egiten ez dena, gorputzarekin eta ahotsarekin adierazten dena: “txakurra”.\nbizikidetza komunikazio lenguaje-eu perros-eu


Ola Euskal Sagardoa x6 EKOLOGIKOA – Ola Sagardotegia\nOla Euskal Sagardoa Jatorri Izendapena.\n100% bertako sagarrekin ekoiztutako sagardo naturala, kortxo eskanziadorearekin.\nGarrai gastuak barne\nOla Euskal Sagardoa x6 EKOLOGIKOA quantity\nSKU: CAJA - 6 BOT Category: Tienda online Tags: caja, manzana, ola, sidra\nDisfrutatu Euskal Sagardoa Jatorri Izendapena duen sagardo natural honetaz eta orain ECOLOGIKOA. Produktu hay mimoz eta kalitate bermatutako kalitatearekin ekoizten dugu, betiere %100 bertako sagarrekin. Gure produkzioaren gehiengoa sagarrondo propioetatik dator eta urte osoan zehar lanean galbiltza sagardo hoberena ekoizteko.\nGainera, kortxo eskanzeadorea darama gure sagardo botila, horrela zerbitzatzea eta eskanziatzea errazago egingo zaizkizularik. Botila ireki baino lehen buruz behera jarrita astintzea gomendatzen da eta 30cm-ko alturan sagardoa basoan zerbitzatzea.\nToki freskoan gorde eta 15 hilabete baino lehen kontsumitzea gomendatzen da.\nEuskal Sagardoa Jatorri Izendapena daraman sagardoa, 100% bertako sagarrekin ekoiztutakoa da eta baita prozesuaren hasieratik bukaeraraino kalitate kontrolak pasa dituena. Horretarako alor desberdinak kontrolatu eta aztertzen dira: sagarren ekoizpena, ekoizleak eta baita euren sagastiak ere (HAZI-n izena emanez). Baita, sagarren garraioa eta sagardoaren ekoizpena, botilaratzea eta etiketatzea ere.


izen abizenak idatzi eta zailtasuna aukeratu\nJokalaria 8+ 12+ Zailtasun ertaina\nJokalarien ordena ausaz kalkulatuko da.\nAuskalo jokoaren bertsio hedatuan jolastu ahal izateko IKASTOLEN ELKARTEKO DENDAN eskuratu beharko duzu. Horretarako jarraitu ondorengo esteka:\nAUSKALO jokoa galdera-erantzun jokoa da. Talde-jokoa, 8 urtetik gorako neska-mutilentzat nahiz helduontzat. Galderak hezitzaile talde batek sortu ditu eta bost arlotan banatzen dira:\nHizkuntza: euskara, euskalkiak, literatura, definizioak…\nMatematika-IKT: kalkuluak, problemak, informatika…\nMusika: Kantuak, autoreak, musika klasikoa eta gaur egunekoa…\nKirola-Zinema-Telebista: kirolariak, pelikulak, programak…\nIngurunea: natura, gizartea, Euskal Herria, mundua…\n2000 galderen artean, 1000 errazak dira eta beste 1000 zailagoak. Honek esan nahi du adin desberdineko jokalariak izanez gero, bakoitzak bere zailtasun maila aukeratu beharko duela. Errazenak 8-12 urte inguruko umeentzat dira eta besteak hortik gorakoentzat, helduak barne. Jokatzeko beste era bat ere bada, galdera guztiak nahastatuta jokatuz gero. Honela, hirugarren zailtasun maila lortzen da, zailtasun ertainekoa, hain zuzen ere.\nTaularen erdi-erdian hasiko da ibilbidea. Probak bost arlo ditu. Jokalarien helburua, bost arloetako diskoak bereganatzea izango da. Bost arloetako diskoak lortu ondoren berriro erdigunera bueltatu beharko da. Lehenen heltzen denak irabaziko du jokoa. Arlo bakoitzeko diskoa eskuratzeko lauki bakar bat dago. Lauki hori egokitu eta dagokion galderari ondo erantzunez lortzen da arloko diskoa.\nDagokion jokalariak dadoa bota, eta ateratako kopurua beste lauki egingo ditu batera edo bestera, nahi duen tokira. Zuzen erantzuten badu, jokatzen jarraitzeko aukera izango du. Dadoen laukian jausiz gero berriro botako du. Lauki baten jokalari bat baino gehiago egon daitezke. Ez dago gehienezko jokaldi kopururik, jokalarien artean kontrakoa adosten ez badute, behintzat. Taulan mugitzea librea da, edozein norabidetan. Baita erdiguneko radioetan ere. Arloko diskoa lortuta izan eta berriro lauki horretan erortzen den jokalariak, lauki arrunta balitz legez jokatuko du.\nJokoa amaitzeko jokalariek erdiguneko pentagonora jo beharko dute. Bertara sartzeko behar den kopuru zehatza lortu beharko da dadoaz eta, ondoren, ausaz aukeratzen den arloko galderari zuzen erantzun.\nEdukiaren garapena: Nerea Arregi\nGarapen informatikoa: Naiara Maya\nDiseinua: Mikel Harreguy\nLaguntza teknikoa: Irati Altuna\nKoordinazioa: Nerea Arregi eta Iulen Asurmendi\nJoko digitala Auskalo mahai jolasan oinarritua dago eta horregatik eskerrak eman ematen dizkiegu mahai jolasa egin zuten guztioi:\nNagore Iturbe (Abusu Ikastola)\nAlazne Petuya (Seaska)\nSan Benito Ikastoa\nArlo guztiak osatu dituzu!\nOrain erdiguneko pentagonora jo behar duzu. Bertara sartzeko behar den kopuru zehatza lortu beharko duzu dadoaz eta ondoren ausaz aukeratuko den galderari zuzen erantzun.\nIrabazi duzu. Lehena izan zara helmugara iristen arlo guztiak lortuta.\nBerriro jolastu nahi? Auskalo nork irabaziko duen oraingoan!


Aurten ospatuko da Bizkaiko Suhiltzaileen 50. urteurrena - Deia\nAurten ospatuko da Bizkaiko Suhiltzaileen 50. urteurrena\ndeia.eus 26.06.2020 | 11:54\nSuhiltzaileak, Unai Rementeriaren hitzak entzuten. Bizkaiko Foru Aldundia\nSuhiltzaileak, Unai Rementeriaren hitzak entzuten.\nBILBO. Hain berezia izaten ari den 2020 urte honetan, Bizkaiko Foru Aldundiko Prebentzio, Suhiltzaile eta Salbamendu Zerbitzuaren 50. urteurrena ospatuko da. Irailetik aurrera egingo dira ekintzak, baina atzo, hilak 25, Unai Rementeria Ahaldun Nagusia Uriosteko Suhiltzaileen Parkean izan zen suhiltzailei zorionak emateko.\nIrailetik aurrera, lurraldeko eskualde guztietako udalerrietan barrena ibiliko dira, ad hoc diseinatutako eta hornitutako edukiontziarekin, suteen aurkako segurtasunaren eta herritarren autobabesaren printzipioak modu ludiko baina didaktikoan zabaltzeko, bereziki haur eta gazteei. Ekintza honen datak eta urteurrena ospatzeko aurreikusitako beste jarduera batzuen egutegia udaren bueltan dagoen agertokiaren arabera garatuko dira, betiere eskatutako segurtasun-neurri guztiak betez.\nBizkaiko ahaldun nagusiak eskerrak eman dizkie Bizkaiko Foru Aldundiko Prebentzio, Su Itzaltze eta Salbamendu Zerbitzuko kide diren pertsona guztiei, egindako lanagatik eta profesionaltasunagatik; izan ere, orain dela gutxi berrantolatu egin behar izan da, Covid-19ren pandemiak eragin duen larrialdi berriaren aurrean lurralde osoko gizarte-zerbitzuen egoitzetan mila desinfekzio egiteko. Unai Rementeriak azpimarratu duenez, "Krisi honek zerbait erakutsi badu, izan da inoiz huts egiten ez duten gauzak daudela: gertatzen dena gertatzen dela ere, pertsona batzuk hortxe daude/zaudete beti. Lasaitasuna eman eta segurtasuna transmititzen duzue. Profesionaltasunez, patxadaz, ordenaz eta eraginkortasunez. Eta beti Bizkaiaren zerbitzura".\nBizkaiko Foru Aldundiak, udalek udal-suteak itzaltzeko beharrezkoak ziren baliabide ekonomikoez hornitzeko zailtasunak zituztenez (Toki Araubidearen Legearen arabera), Bizkaiko lurraldean suteak itzaltzeko zerbitzu batzuk ematea erabaki zuen. Hala, 1965. urteaz geroztik, Foru Aldundia beharrezko izapideak eta azterlanak egiten hasi zen, suhiltzaileen lehen parkeak martxan jartzeko azpiegitura materiala eta giza azpiegitura eratzeko.\n1970ean, Gernikako, Durangoko eta Trapagarango lehen suhiltzaile-parkeek ireki zituzten ateak; horietan, 50 suhiltzailek, bi sarjentuk eta zerbitzuburu batek hasiko zituzten zerbitzu horretako lanak, eguneko bi lan-txandatan. Bizkaiko suhiltzaileen lehen esku-hartze ofiziala jasotzen duen akta urte horretako urriaren 30etik azaroaren 5era bitartekoa da. Ez da deskribatzen zer ezbehar mota den, ezta data zehatza ere. Irteera Trapagarango parkera izan zen, Santurtziko istripu bat artatzeko.\nLau urte geroago, Basauriko, Getxoko eta Zallako parkeak martxan jarri ziren, beste 54 suhiltzailerekin eta baliabide tekniko berriekin. 1985ean Markinako parkea martxan jarri zen eta urtebete geroago Mungiako parkea ireki zen. Suhiltzaile profesionalen sareari suhiltzaile boluntarioen sarea gehitu zitzaion Lekeition, Urduñan, Karrantzan eta, azkenik, Otxandion 1993an. Parke-sare hori Bizkaiko edozein udalerritara gehienez ere 20 minutuan sartu ahal izateko printzipioaren araberakoa zen.\n90eko hamarkadan, Aldundiak proposatu zuen lehendik zeuden instalazioak komunikazio-bide berrietara egokitzea eta lekualdatzea, batez ere autobiak, lurraldearen zerbitzura zeudenak. Hala, 92. urtean, Trapagarango parke zaharrak Uriosteko (Ortuella) instalazio zentrala sortu zuen, eta 97. urtean Getxoko parkea gaur egun Artazan (Leioa) duen kokalekura lekualdatu zen. 1994an, Komunikazio Zentroa sortu zen Urioste parkean, eta bertan zentralizatu zen Su Itzaltze eta Salbamendu Zerbitzuak egin beharreko jarduera guztien informazioa eta koordinazioa.\nGIZA BALIABIDEAK ETA BALIABIDE MATERIALAK GAUR EGUN\nGaur egun, Bizkaiko Prebentzio, Su Itzaltze eta Salbamendu Zerbitzua zortzi suhiltzaile-parke profesionalek osatzen dute, eskualde guztietan banatuta: Urioste (Ortuella), Basauri, Artaza (Leioa), Iurreta, Gernika, Balmaseda (Zallan), Markina eta Derio. Halaber, Lanestosa, Urduña, Karrantza, Bermeo eta Otxandio udalerrietako Babes Zibileko Boluntariotza Elkarteek babesten dituzte, Ispasterren prestakuntza-eremu batekin batera. Bertan, suhiltzaileak sortzen dira bizitza profesional osoan zehar.\nEra berean, Bizkaiko Foru Aldundiak 'Bizkaia Prest' larrialdiak kudeatzeko Bizkaiko zentro integrala jarri zuen martxan 2019ko urtarrilean. Zentro honek komunikazioen arloko azken aurrerapen teknologikoak ditu, eta foru mailan larrialdien arloko abisuen sarrera bakarra da. Bertan, erantzuna koordinatzen da eta Aldundiaren baliabide guztiak (giza baliabideak eta baliabide materialak) mobilizatzen dira erantzun eraginkor eta efikaza emateko, eguneko 24 orduetan zerbitzua eskainiz.\nGiza baliabideei dagokienez, Bizkaiko Prebentzio, Su Itzaltze eta Salbamendu Zerbitzuak 434 langile ditu, eta baliabide materialei dagokienez, gaur egun 94 ibilgailuk eta 4 atoiak osatzen duten ibilgailu-flota du. Aurten, flotaren % 25 inguru berrituko da, aurreko udan erositako azken belaunaldiko 20 ibilgailu berri iritsi baitira. Zehazki, hiriko 6 autobonba astun, 3 autobonba inude astun (zisternak), 3 lanabes-furgoi, 3 autoeskailera automatiko eta lur orotako 5 ibilgailu izango dira. Bizkaiko suhiltzaile-etxe desberdinetarako izango dira.\nAzkenik, zerbitzua laster hobetuko da Zalla eta Arratzuko suhiltzaile-etxe berriak eraikita, azken aurrerapen teknologikoez hornituta.\n670 hautagai aurkeztu dira 38 suhiltzaile-lanpostu betetzeko enplegu eskaintzara.


Hasiera » Europako bidaien berri » Europar Batasunak ofizialki itxi du aire eremua Bielorrusiako aire konpainiei\nEuropako Kontseiluak gaur egun indarrean dauden neurri murriztaileak indartzea erabaki du Bielorrusiaren egoera ikusita, EBko aire espazioaren gaineko hegaldien gaineko debekua eta mota guztietako konpainia bielorrusiarrek EBko aireportuetara sartzeko debekua ezarriz.\nEuropako Kontseiluak bielorrusiar aire konpainien gaineko debeku orokorra iragarri du\nEBko kideek ukatu egin beharko dute lurraldea lurreratzeko, aireratzeko edo hegan egiteko baimena Bielorrusiako aire garraiolariek operatutako edozein hegazkinera.\nEBko debekua Ryanair hegaldiaren bahiketaren ondorioz dator\nEuropar Batasuneko estatu kideek ofizialki debekatu diete bielorrusiar aire garraiolari guztiei EBko espazioan sartzea. Erabateko debekua Roman Protasevich oposizioko aktibista aktibista erbesteratua Bielorrusiako erregimenaren atxilotuek atxilotu ostean. Ryanair hura zeramaten hegaldiak bahitu eta Minsken lehorreratu behar izan zuten maiatzaren 23an.\nEuropako Kontseiluak debekuaren gaineko erabakia iragarri du gaur, EBko diplomatiko nagusien artean egindako kontsulten ostean.\nEuropar Batasuna kide diren herrialdeek "lurraldeetan lehorreratzeko, aireratzeko edo hegazkinera eramateko baimena ukatu beharko diete bielorrusiar aire konpainiek operatutako edozein hegazkinera".\nDebekuak beste aire konpainia batek operatutako hegazkinetan eserlekuak saltzen dituzten operadoreei ere eragiten die, eta gauerdian (22:00 GMT) egunean sartuko da indarrean.\nEuropar Batasuneko debekua Europako Batasuneko Abiazio Segurtasun Agentziak (EASA) blokearen garraiolariek Bielorrusia saihesteko erabateko debeku bihurtzeko "gomendioa" berritu eta bi egunera dator. EASAk "Segurtasun Zuzentaraua" eman zuen, esanez EBko konpainiek ez zutela Bielorrusiako aire espaziora sartu behar larrialdietan izan ezik.\nMaiatzaren 23an Ryanair hegazkinaren bahiketak etengabeko shock-uhinak bidali ditu nazioarteko aireko bidaien industriaren bidez. Greziatik Lituaniara zihoan hegazkina bahitu eta Minsken lehorreratu behar izan zuten bonba mehatxu faltsu baten ondorioz. Esan beharrik ez dago bonban ez zela aurkitu ontzian, baina "abisu mezuaren" jatorriak eta garaiak Bielorrusia KGB-k egindako "operazio berezia" nabarmentzen dute.\nMinskeko aireportuan derrigorrez lehorreratu eta berehala, Bielorrusiako segurtasun agenteak hegazkinera igo ziren eta Lukashenkoren erregimenak eta bere neska-lagunak, Sofia Sapega errusiarrak, nahi zuten Protasevitx atxilotu zuten.


Konputazio kuantiko analogikoa unibertsalki digitalizatu dute EHUk eta Googlek - Elhuyar Aldizkaria\nKonputazio kuantiko analogikoa unibertsalki digitalizatu dute EHUk eta Googlek\nEnrique Solano eta Lucas Lamata, EHUren QUTIS taldeko ikertzaileak eta Googlekoekin batera ikerketan parte hartu dutenak. Arg. UPV/EHU\nEuskal Herriko Unibertsitateko QUTIS ikerketa-taldea eta Googleko konputazio kuantikoko taldea lankide izan dira, konputazio kuantiko analogikoa txip supereroale batean unibertsalki digitalizatzen duen esperimentu aitzindari batean. Googleren laborategietan egin dute lana, eta Nature aldizkarian argitaratu da.\nKonputazio kuantiko digitalak ate logiko kuantikoen bidez deskonposatzen du ebatzi behar den arazoa, ordenagailu arrunt baten antzera. Konputazio kuantiko analogikoa, berriz, arazoa ebazteko dinamika jarraitu bat da. Dinamika hau motela izan daiteke, adibidez, tenple kuantikoan oinarritzen den konputazio kuantiko adiabatikoaren kasuan. Esperimentu aitzindari honetan bit kuantiko supereroaleak erabili dira konputagailu kuantiko analogiko bat digitalizatzeko, teknologia arruntean komunikazio-seinaleekin egiten den antzera.\nHorretarako, arazoa ate logiko kuantikoen sekuentzia batean deskonposatu da, eta orain arteko konplexutasun handieneko konputazio kuantikoa lortu da: 1.000 ate logikotik gora 9 bit kuantikotan lan egiten. Estrategia horren bidez, unibertsalki ebatzi ahal izango dira optimizazio-arazoak. Aurreratu dutenez, hori erabilgarria izango da finantza-arloan edo material berrien eta farmazia-industriako produktuen diseinuan, besteak beste.


Sormenerako herri baten ondarea — dantzan.eus\nHemen zaude: Hasiera › Hemeroteka › Sormenerako herri baten ondarea\nSormenerako herri baten ondarea\nArtez, Irune Larruzea, 66. zkia.\n- Hain unibertsalak dira dantza euskaldunak?\nPas de basque nolabait gure nortasuna izango litzateke. Bere azpian jartzen da dantza guztia, klasikoa eta euskal dantza ere. Gure urrats guztiak dira pas de basque, izen desberdinekin: labarin, laisterkak, besteak beste. Zaindu beharreko ondarea dugu eta horretarako konplizitatea beharrezkoa da, baita herriek ohitura zaharrak nola uztartu dituzten jakitea jendearen sentzibilitate berpizteko xedez, beti ere neurtuta, pasatu gabe.\n- Gaur egun behar bezala baloratzen da folklorea?\nBai, dudarik gabe. Egun ez gara konturatzen baina nik bizi izan dut belaunaldi bat nola baserritarrak, laborariak eta antzainak txundituta gelditu diren ikusirik milaka eta milaka urte iraun duen kulturak aurrera jarrai hirian baita, azken batean nortasun kontu bat da.\n- Zer da zuretzako folklorea?\nEsan genezake jakinduri bat dela, onarpen enpirikorik ez daukana, bai ordea, sinismenezkoa. Beraz, kasu honetan mundu metaforiko batez hitz egin beharko genuke.\n- Zein izango litzateke mundu metaforiko hori?\nAntropologiak, zientzia bezala ulertu ez duen zerbait da. Gizakiaren jatorritik milaka urteetara gaude eta metafora jatorriaren momentu zehatz horretan kokatzen gaituen atalasea izango litzateke. Mendebaldeko kulturak, orain dela berrehun urtetik, Ilustrazioaren garaitik, agerikoa denaren gain funtzionatzen du aintzinako munduan existitzen zen magia bertan bera gelditu delarik, honela, umeei gaineratu diegu sinismenez beteriko mundu hori, kontu eta abarren bidez. Erlijio baten antz handia dauka baina dogma, ezta elizarik gabe. Sinismen sistema bati buruz mintzo naiz ez mitologia baten inguruan.\n- Sormenak ze espazio dauka tradizioaren barne?\nFolklorean, kultura herrikoian sormen lanak bi esparru nagusi ditu, alde batetik arketipo kolektiboa eta bestetik indibiduala. Azken hau zure mundu pertsonaletik loratzen dena izango litzake, baina mentalitate kolektiboarekin konexioa duen neurrian ideia hori kolektibitateagatik landua izatera pasatuko da.\n- Ze eratan aurreratu du tradizioak?\nTradizioan, gauzak aldatzeko boluntate pertsonala baino ez aldatzearen nahia izango litzateke garapena posible egiten duena. Demagun txistulari ezagun bat naizela eta nirekin eskolak hartzen dituzten ikasleak ditudala. Normala da bere maisua bezain ona izateko helburua izatea. Beraz, bere irakaslea bestekoa izatera heltzen ez diren neurrian euren estiloa eta nortasuna izango dute eta desberdintasun txiki horrek garantizatzen du eboluzioa. Eboluzioak ez dauka zerikusirik nahi pertsonal batekin, bizitzaren ibilbidea, historia berearen ibilbidea errespetatu egin behar dira.\n- Zer behar da eboluzio hori eman dadin?\nSormenerako aipatu berri dugun mundu sinbolikoaren eta herriaren ondarearen ezagupena eukin behar da. Esperimentatzeko esparruak daude non garrantzitsuena ez da zerbaiten abangoardia ondo ezagutzea baizik eta oinarria. Esaterako, ‘Zamalzainaren’ pertsonaia (zaldi suletinoa), bere identitatea ezagutzen dugunetik, zein parper jokatzen duen tradizioan, zer errepresentatzen duen, orduan egin dezakegu sormen lana, tradizioa apurtu gabe. Beraz, onartu behar da Zuberoako jendeak betiko moduan dantza egin dezala, aldi berean, posiblea da baita pertsonaia horren mundu metaforikoaren inguruan daukadan ezagutzatik beste zerbait sortzea. Arriskutsua izan daiteke, zerbait eratzea tradiziotik jasotako elementuekin, instrumentu edota dantza urratsekin, baina zehatza ez den ezer eta azkenik inongoa ez den musika edo dantza burutzea. Nik planteatzen dudana da gizarte batetik sortzen diren espresio kulturalak badira, ez dira izango noraezean dabilen herri baten adierazgarri.\n- Beraz zuretzako dantzak espresio kultural bat baino gehiago adierazten du?\nHerri baten eta bere nortasunaren alde egiten dudan lan bat bezala ikusten dut, bistan dago beraz, nire lana politikoa dela. Artista askorentzat, ez guztientzat noski, onarpen soziala izatea da ardura nagusia, ni behintzat talde horren barne kokatuko nintzateke.\n- Zein da zuen helburua?\nGure tradizioen mundura hurbiltzean ez dugu inongo handinahirekin jokatzen, ez goaz ezer erakustera, bai ordea, jendeari bere nortasunarekin ondo sentiaraztera. Normalizaturik ez dagoen gurea bezalako herrialde batean, internazionalki onartua ez dagoena, honek posible egiten du identitate hau ez galtzea, eta zentzu honetan gure lana erabat garaikidea da Herrialde bakoitzak, bere kultura popularraren barne elementu nahikoa eduki behar du kultura herrikoi hau adierazpen unibertsaleko elementuan bilakatzeko. Flamenkoa kultura unibertsaleko espresio bat da, mundu guztian jarraitzaileak dituena, honekin esan nahi dut nortasuna duen zerbait dela, bera dela erreferentea. Euskal Herriaren kasuan dantza kultura herrikoi honen espresio elementu on bat da, elementu unibertsalez hornitua.\n- Danza vasca. Aproximación a los símbolos liburuan sinbologia guzti honen gogoeta zabalago bat burutu duzu?\nTesia bide interesgarri batetik bideratu dut, tesio bera irmotasun batekin eratuz, ulermenerako erraza izanik eta azaltzeko ere sinplea. Gainera tesi honek euskal kultura tradizionalaren oinarria adierazteaz gain, Europako beste kultura batzuk ere azaltzeko balio du, eta hori oso garrantzitsua da kulturaz ondare komun bat bezala hitz egiten badugu. Neolitiko garairaino atzera pausua egin behar dugu, nekazaritza eta animalien etxekotzearen sorrerarekin aldaketa erabakiorrak gertatuko dira gizakien artean eta baita beraien naturarekiko harremanean. Laborantzak elikagaiak kontzentratzean, malaria, peste eta bestelako gaitzen izurriteak erakarriko ditu. Europan zehar nekazarien sakabanatze honek teknika batzuk indarrean jarriko ditu, animaliak hezitzeko, elikagaiak ekoizteko, baina baita espiritual erako ekipamendua, hots, rituak, sinismen sistemaren bat eta mundu horretako ondarea da gaur egun folklore bezala ezagutzen duguna. Hori dela eta Euskal Herrian dauzkagun hainbat gauza Europa guztian antzeman ditzakegu.\nAdibidez, bost bider zortziko denbora malkartsuak, euskal dantzetan herren erritmoa imitatzen duena, antzekoa Bulgaria, Ipar Afrikan, Turkian ere ematen dira eta elkarren artean ez da erlazio historikorik ezagutzen. Oso mundu arkaikoez hitz egiten ari gara. Oinarri hau ezagutzea euskaldunoi ondarezko elementu hauen inguruan lan egitea ahalbidetzen digu, gure herrikideei ulertaraztea zein sistema sinbolikotan murgiltzen den mundu zahar hau, sormenari ekin eta aurrera jarraitzeko. Hau da bereizten gaituena sormena beste era batera ulertzen duten hoiengatik.\n- Bide luzea gelditzen da oraindik?\nNoski, nik mantentzen dudan tesiek ez dute ezer izten, alderantziz, lehio berriak zabaltzen dituzte. Baina tesiak aurrera egin dezan beharrezkoa da mundu honetan murgilduta dabiltzan adituak kontutan izatea eta egiaztatzea edo, beharrezko erreflexioak burutzea. Orain folklore ingelesean murgilduta nabil eta ikus dezaket gure antzeko pausu, jazkera eta elementuak erabiltzen dituztela.


“Igerilekurako abonua” dut\n"Igerilekurako abonua" dut. Zein instalazio erabil dezaket?\n"Abonu orokorra" dut. Zein instalazio erabil dezaket?\nBaja eman nahi dut. Nola eta noiz egin dezaket?\nBanakako abonua dut eta nire bikotekideak / seme-alabak ere bazkide izan nahi luke / lukete. Nire abonua aldatu eta abonu familiarra egin dezaket?\nBolada batez Errenterian biziko naiz eta instalazioak erabili nahi nituzke. Zein aukera daukat?\nAbonu kuotak kirol instalazioen harreran eskudirutan ordain ditzaket?\nZein da muskulazio aretoko monitorearen ordutegia?\nHainbat arrazoi direla eta denbora zehatz jakin batean ezin izango naiz kirol instalazioetara joan. Aukerarik badago epe horretan kuotak ez ordaintzeko eta itzultzean berriro ordaintzen hasteko?\nNik abonua gehiegi erabiltzen ez dudanez, etor daiteke bazkide ez den pertsona bat nire txartelarekin?\nIkastaro batean matrikulatu nahi dut, baina ez dakit gustatuko zaidan. Joan al ninteke saioren batera konpromisorik gabe?\nNahi nuen jarduera egiteko plaza librerik ez dago. Zer egin dezaket?\nNire semeak / alabak igeriketa ikastaro bat egitea nahi dut. Probarik egin behar al dute?\nNola egin dezaket Squash-erako erreserba?\nZein da gutxieneko adina gimnasiora eta muskulazio aretoetara joateko?\nFisioterapia zerbitzura joan nahi nuke. Abonatua izanez gero ba al dut nolabaiteko abantailarik?\nDoako txartela lortu behar dut kirol instalazioetarako.\nNola adieraz ditzaket nire kexak edo iradokizunak?\nNola alokatu daiteke Fanderiako Futbol-7ko zelaia?\nNola alokatu daiteke Beraungo Futbol-7ko zelaia?\nNola alokatu daiteke Fanderiako Udal Frontoia?\nNola inskribatu dezaket nire taldea "Errenteriako Udal Kirol Patronatuaren" Futbol-7ko txapelketan?\nIgerilekurako abonuarekin sarrera librea duzu Galtzarabordako eta Fanderiako kiroldegietako igerilekuetara joateko. Horretaz gain, abonu horrek deskontuak ditu eta lehentasuna ematen dizu jardueretan eta zerbitzuetan izena emateko garaian, eta doako jardueretan parte hartzeko aukera ere ematen du.\n"Igerilekurako abonuan" sartzen den guztia gehi sarrera librea Galtzarabordako Udal Kiroldegiaren Fitness eremura, Fanderiako Fitness eremura eta Hidroterapia eta sauna eremura.\nBaja bai Galtzarabordako Kiroldegiaren bai Fanderiakoan eman dezakezu. Horretarako, baja emateko inprimaki ofiziala bete eta bazkide txartela nahitaez entregatu behar duzu.\nBaja emateko azken eguna bajaren aurreko hilaren 20a izango da.\nBAI. Matrikularen gehigarriak eta abonu mota horri dagokion kuota (kuota familiarraren eta banakako kuotaren arteko aldea) ordaindu behar dira horretarako.\nEguneko txartela ordainduta sar zaitezke. Horretaz gain, bost sarreratako txartelak erosteko aukera duzu, eta instalazioetara joateko hilabeteko abonua erostekoa ere bai.\nEZ. Abonu kuotak banku-kontu batean helbideratu behar dira nahitaez.\nGaltzarabordako Kiroldegian honako ordutegia du monitoreak:\n- Astelehena:\t8,15 - 12,00 eta 18,00 - 21,30\n- Asteartea:\t8,15 - 12,00 eta 15,30 - 20,30\n- Asteazkena:\t9,00 - 13,30 eta 18,00 - 21,30\n- Osteguna: 9,00 - 13,30 eta 15,30 - 20,30\n- Ostirala:\t8,15 - 12,00 eta 16,00 - 19,30\nMonitoreak makinei eta entrenatzeko ohiturei buruzko informazioa emango dizu.\nEZ. Aukera horrek baja ematea suposatzen baitu. Abonua berriro aktibatzerakoan derrigorrezkoa da sarrera matrikula berriro ordaintzea.\nEZ. Txartela eta abonatua izatea pertsonalak eta besterenezinak dira. Norbaitek beste pertsona baten txartela erabiltzen badu, txartel hori astebetez erretenitu egingo da.\nBAI. Betiere harreran jakinarazita, bertan zein egun eta ordutan joan zaitezkeen esan diezazuten.\nZure datuak hartuko ditugu eta itxaron-zerrendan apuntatuko zaitugu. Plaza libreren bat izan bezain pronto deitu egingo dizugu.\nBAI. Orain arte ez badu gure instalazioetan ikastarorik egin derrigorrezkoa da. Edozein ordutan egin dezake soroslearengana joanda.\nGaltzarabordako Kiroldegiko 1 zenbakiko squasha erabiltzea doakoa da abonatuentzat, 9,00etatik 13,00etara eta astelehenetik ostiralera. Kasu horretan ez dago aldez aurretik erreserba egiterik. Gehienez 45 minutuz erabil daiteke.\nGainerako squash eta ordutegietarako beharrezkoa da erreserba egitea, gehienez 2 asteko epearekin eta bidezko tasa ordainduta.\nGaltzarabordako Udal Kiroldegiko Fitness eremuko frontoi txikiak erabilera librekoak dira. Kuota orokorra ordaintzen duten abonatuek ez dute erreserbarik egin beharrik.\nZein da gutxieneko adina gimnasiora eta muskulazio aretoetara joateko?.\nMuskulazio tresnak eta kardiobaskularrak erabiltzeak arriskua izan dezakeela kontuan izanda, instalazio horiek 16 urtetik gorakoei zuzenduta daude. Adin horretatik beherakoek instalazio horiek erabiltzeko aukera izango dute, betiere arrazoituko eskabidea egiten badute eta Udal Kirol Patronatuaren baimena lortzen badute. Dena dela, kasu horretan adingabeek tutore edo arduradun batekin joan beharko dute.\nAbonatua izateagatik deskontuak dituzu fisioterapia zerbitzuaren tarifetan.\nDoako txartela lortu behar dut kirol instalazioetarako\nUdal Kirol Patronatuak doako "gizarte txartelak" ematen dizkie ondorengo baldintzak betetzen dituzten pertsonei:\nGizarte Larrialdietarako Programan edota Oinarrizko Errentaren programan sartuta egotea.\nErrenterian erroldatua egotea.\nKirol jarduera medikuaren aginduz egin behar izatea\nGizarte txartelak "igerilekuetarako abonuaren" baliokideak izango dira eta hiru hileko iraupena izango dute. Epe berdinerako berritzeko aukera izango da betiere txartela emateko erabili ziren baldintzak mantentzen badira.\nGizarte txartelaren eskatzailea adingabea baldin bada, aukera izango da gizarte txartela heldu arduradun bati ere emateko.\nKexak eta iradokizunak kirol instalazioetako harreran azaldu ahal izango dira, ondorengo moduetan:\nAhoz kirol instalazioetako langileen aurrean. Horiek beren esku dagoen guztia egin beharko dute erabiltzaileak atenditzeko.\nIdatziz kirol instalazioetako harreran erabiltzaileen eskura dagoen eredu ofizialaren bitartez. Udal Kirol Patronatuak gehienez hilabeteko epean erantzungo die erabiltzaileei, inprimakia betetzeko garaian horrela izatea nahi dutela espreski adierazten badute.\nEusko Jaurlaritzaren Industria, Turismo eta Merkataritza Sailaren erreklamazio orri ofiziala erabilita. Kasu horretan erreklamazioa helburu horretarako indarrean dagoen araudiari jarraiki tramitatuko da.\nInstalazioa erabiltzeko ordu librerik izanez gero, ordua erreserba dezakezu 17:00etatik 21:00etara 943 52 43 81 telefono zenbakira deituta.\nInstalazioa erabiltzeko ordu librerik izanez gero, ordua erreserba dezakezu 17:00etatik 21:00etara 943 52 81 88 telefono zenbakira deituta.\nInstalazioa erabiltzeko ordu librerik izanez gero, ordua erreserba dezakezu 17:00etatik 21:00etara 943 52 71 61 telefono zenbakira deituta.\n"Errenteriako Udal Kirol Patronatuaren" Futbol-7ko txapelketa Fanderiako eta Beraungo instalazioetan jokatzen da urritik ekainera.\nUne honetan ez dago lekurik talde berriak hartzeko.\nNahi baldin baduzu, "itxaron-zerrendan" eman dezakezu izena, 943.44.96.91 telefono zenbakira 9,00etatik 14,00etara deituta, edo kirolak@errenteria.net helbidera zure datuak bidalita.


| EGAko Atarikoaren azterketa ereduak digitalizatutaeuskaljakintza\nBy Maite on 2013(e)ko urtarrilak 22 in EGA, euskara\nJakingo duzuen bezala, duela urte pare bat azterketa eredua aldatu zuten, bai Atarikoa eta baita idatzizko eta ahozko probak ere. Atarikoan, adibidez, entzumena kendu eta haren ordez, irakurtzeko testu pare bat ipini dituzte. Beste aldaketa bat item kopuruan egon da: lehen, aukera anitzeko test honetan, 100 galdera erantzun behar ziren; orain, berriz, 85. Ezagun denez, EGAren proba idatzian eta ahozkoan parte hartu ahal izateko, atariko proba gainditu behar da. Gainditzeko langa 60 da; muga hori berdintzen edo gainditzen duten azterketari guztiak azterketaren hurrengo fasera aurkeztu ahal izango dira, inolako «numerus clausus»ik gabe.\n"EGA azterketak", atarikoa, EGA, euskara


Covidarekin handitzen diren molekulak aurkitu dituzte - Noticias de Gipuzkoa\nCovidarekin handitzen diren molekulak aurkitu dituzte\nCIC-bioGUNE eta LSCBk erantzun immunitarioa aurkitzeko ikerketa egin dute\nsara ibarguren / josé mari martínez 16.02.2021 | 23:59\nCIC bioGUNEko ikertzaileak lanean.\ndonostia – Basque Research & Technology Alliance, BRTAko kide den CIC bioGUNEko Biologia Konputazionaleko Laborategiak eta Luxembourg Centre for Systems Biomedicinek (LCSB) elkarlanean egindako ikerketak metodo berri bat deskribatzea lortu du, infekzio baten aurrean hantura edo inflamazioa anplifikatzen eta mantentzen duten molekulak identifikatzen dituena.\nCovid-19a duten pazienteetan molekula horiek identifikatzeko erabili dute metodo berri hori ikertzaileek, gaixotasunaren kasu larrietan esku-hartze terapeutikoko jomuga potentzial berriak proposatu ahal izateko. CIC bioGUNEk atzo prentsa ohar batean jakinarazi zuenez, ikerketa-lana Science Advances aldizkarian argitaratu dute.\nBirus batek gizakiaren sistema immunitarioa kutsatzen duenean, arrotzari aurre egiteko aktibatzen da gorputza. Erantzun immunitarioa prozesu konplexu batzuen bidez sortzen da. Prozesu horietan zenbait zelula motak esku-hartzen dute, eta horiek, zitokina izeneko proteinen bidez komunikatzen dira elkarren artean. Sistema immunitarioaren zeregin nagusietako bat, infektatu eta hantura eragiten duten organismoko zelulak identifikatzea eta ezabatzea da.\nAntonio del Sol Ikerbasqueko iker-tzaile eta CIC bioGUNEko Biologia Konputazionaleko Laborategiko taldeko liderrak oharrean azaldu zuenaren arabera, normalean sistema immunitarioa "oso kontrolatuta" egoten denez, ehunetako kaltea ahalik eta gehien murriztea lortzen du.\nBaina faktore patogenoa erraz kanporatu ezin den egoeretan, gaixoek kondizio hiperinflamatorio bat jasan dezaketela adierazi zuen, non erantzun immunea handitu eta mantendu egiten den atzeraelikadura positiboko begizta edo bukle bidez. Egoera hiperinflamatorio horrek sintomen larritasuna areagotu eta heriotza ere eragin dezake.\n"Hori horrela izanik, egungo erronka hantura hori nola arindu asma-tzea da, pazienteak SARS-CoV-2a, covid-19a sortzen duen birusa, ezabatzeko duen gaitasuna murriztu gabe", azaldu zuen del Solek.\nmetodo berria Arazo hori konpontzeko, ikertzaileek metodo berri bat garatu dute, erantzun immunitarioaren modulatzaileak identifikatzeko baliagarri dena. Behin hantura gehitzen duten molekulak identifikatutakoan, posible da haien jarduera maila kaltegabeetara murriztea.\nCovid-19arekin kutsaturiko pertsona gaixoen biriketan jazotako zelulen arteko 1.700 interakziotik gora aztertu zituen ikertzaile taldeak, erantzun immunitarioaren mapa oso bat sortuz. Ikuspegi horren ezaugarri bereizgarritzat, banakako zelulen informazio genomikoa erabili zen mapa horiek sortzeko, eta, hala, sistema immunitarioko zelula motak ere irudikatu ahal izan ziren.\n"Gure eredua covid-19aren testuinguruan erabiltzea erabaki dugu, kontuan izanik, gaixotasunaren maila larria sufritzen duten pazienteek hiperhantura izaten dutela, haien bizitza arriskuan jartzeraino", azaldu zuen Sascha Jungek, ikerketaren lehenengo autoreak. Haren esanetan, hantura handitzea atzeraelikadura-mekanismoek eragiten dute, inmunitate-zelulak partzialki kalte-tzeaz gain; eta ondorioz, hantura-erantzuna areagotu egiten dute.\nAntonio del Solek eta bere taldeak Jungen eredua erabili zuten sistema inmunitarioak eragindako hantura-erantzun hori modulatzeko gai izan daitezkeen molekulak identifika-tzeko. Del Solek horrela azaldu zuen euren ikuspuntua: "Atzeraelikadurako begiztetan parte hartzen duten geneen asaldura konputazionalaren bidez ondorioztatu genuen, Versican proteinek eta Toll-2 motako hartzaileek zeregin garrantzitsua dutela. Gure ereduaren arabera, bi molekula horietako edozeinen inhibizioak atzeraelikadura-begiztak %75era arte alda ditzake, erantzun immunitario orokorrean inolako eraginik izan gabe".\nDel Solen taldearen lana Cytokines konferentzian aurkeztu dute, eta aurkikuntza berri hauen arabera, aurreikusitako proteinak giltzarri izan daitezke covid-19aren tratamenduan esku-hartze medikoa egiterako orduan. Washingtongo Unibertsitateko immunologoak dagoeneko aztertzen ari dira aukera hori animalia-ereduetan.\nIkertzaileek covid-19az kutsaturiko pertsona gaixoen biriketan zelulen arteko 1.700 interakzio baino gehiago aztertu dituzte


CANNES’70: Familiarekiko lotura Lehiaketaren lehen egunean. | Zinema | Pantaila handian\nYou are here: Home ∼ 2017 ∼ May ∼ 19 ∼ CANNES’70: Familiarekiko lotura Lehiaketaren lehen egunean.\nIndartsu, oso indartsu hasi da Lehiaketa Ofiziala. Fedea nuen Andrey Zvyagintsev errusiarrarengan eta ez dit hutsegin. Todd Haynesek ere forman oso proposamen sendoa burutu du. Bietan familia, nerabetasuna eta hurbilekoekin harremanaren garrantziazp ari dira. Horiekin batera “Un Certain Regard” saila zabaldu duen Mathieu Almaricen biopic faltsua Barbara kantariari buruz eta Bulgarian girotutako western bat.\nSegurtasun neurri zorrotzak hainbat filmeen hasiera atzeratzen ari dira. Todd Haynesen azkenaren lehen emanaldia 15 minutuko atzerapenarekin hasi zen atzo goizean. Kazetari askoren amorrurako. Hurrengo emanaldietara, bereziki txartelaren menpe, ilara egin behar baduzu atzeratuz. Haynes estatubatuarrak “La invención de Hugo” eleberria idatzi zuen Brian Selznickren beste nobela bat moldatu du. Eta Scorcesek egindako horretan bezala honetan ere nerabeak eta fantasia puntua dago\nJulianne Moore “Wonderstruck” filmean\nLehia zabaldu duen “Wonderstruck” filmean bi istorio paralelo ikusten ditugu. 1970eneko hamarkadako Ben mutikoak ezagutu ez duen aitaren inguruan galdetzen dio amari. Hau (Michele Williams) hiltzen denean, aitarengana eraman dezakeen aztarna topatuko du eta Estatu Batuetako erdialdetik New Yorkera bidaiatuko da. Bitartean, 1930eneko hamarkadan bizi den Rose neskatoak aktore bat (Julianne Moore) miresten du. New Yorken antzerkian izango dela jakiterakoan, hirira New Jerseytik joatea erabakitzen du. Bilaketa simetrian garatuko da.\nHaynesek denbora tunelean sartuko gaitu. Bi istoriak paraleloki garatuz. Alde batetik Rosaren bilaketa zuribeltzean ikusiko dugu. Zinema soinudaren atarian baitgaude. Benena aldiz koloretan, baina 70 hamarkadako irudi tratamendua du. Hirugarren zati batean teknika kuriosoa erabili du Haynesek. Formalki oso arriskutsua ematen du, hondoan konbentzionalagoa den proposamenerako. Filmak modernoak eta aldi berean, aretoak egun betetzen dituzten emakume edadetuak erakarriko dituela somatzen dut. Prentsa eta merkatuaren pasean txaloak jaso ditu, txalo zaparretatik urrun geratu bada ere.\nDuela sei urte, “Elena” zoragarriarekin “Un Certain Régard” saileko epaimahaiaren saria jaso ondoren eta duela hiru edizio Sail Nagusiko gidoi onenaren saria eskuratu ondoren “Leviathan” itzelarekin, Andrey Zvyagintseven hirugarren partehartzea Cannesen. “Nelyubov“ (Maitasunik ez) Errusiaren erretratu burutsua eta indartsua da berriz. Putinen Errusiaren erretratu lazgarria, zuzendariak ohi duen bezala.\nBoris y Zhenya dibortziatzeko bidean daude. Elkarrekin duten apartamendua saldu nahi dute berehala, dituzten egungo erlazioekin jarraitzeko. Gizonak haurdun utzi duen neskarekin bizitzera joan nahi du. Emakumeak dirua duen gizon batekin. Ez dira ohartzen Aliocha, hamabi urtetako semearen beharrez. Ahaztuta dute desagertzen den arte. Puskatutako familian desagertze horrek gehiago puskatuko du.\n“Levyathan”en bezala hemen ditugu elurtutako paisaiak, pertsonai barregarri batzuk eta elizaren boterea. Horretan ustelkeri politikoa bazen gaia, hemen familiaren ustelkeria azpimarratzen du. Baina honako hau sotilagoa da. Kritikoen artean oso harrera ona. Frantzian irailaren 20an estreinatuko da.\nBarbara kantaria Frantzian arras ezaguna, kanpoan ez hainbeste. Duela 10 urte hil zen izarra gogoan biopic izan nahi ez duen musikala osatu du Mathieu Almaric zuzendari bilakatutako aktoreak. Jokoa luzatuko digu: pelikula baten errodajea agertzen digu non kantari judutarraren ibilbide artistikoaren pasarte batzuk irudikatuko dira. Kantaria gorpuzten antza handia duen baina ezezaguna zitzaidan Jeanne Balibar. Aurkikuntza bat. Eta Almariac berak kantariaren fan osoa den zuzendariarena egingo du. Aldi berean kantariarena egiten duen aktorearen errodajean bizitza eta izaera ikusiko ditugu. Guztia Barbararen musikaz trufatua. Proposamen kuriosoa. Denbora pasa hala irabazten duena. Baina somatzen dut Frantzian izango duela arrakasta.\nHori izan da “Un Certain Regard” salieron irekiera ofiziala, eguneko bestea 12 urteetan Valeska Grisebach emakume zuzendari alemanak egiten duen bigarrrena. “Western” du izena. Eta hala da, hor agertzen dira etxerik gabe erroen bila dagoen soldadu ohi edo, heroiaren antagonista, maltzurra, erreskatu behar den dama eta muga bat. Eta nola ez azpiegitura bat egitera lur basatira datozen bidehurratzaileak eta natiboak. Baina kasu honetan azken hauek bulgariarrak dira eta lehenak alemanak. Izan ere filma Europa Ekialdearen “konkista”ren metafora da. Topikoez beteta batzuentzat, zoragarria besteontzat. Nire ustez topiko horiek metaforaren ankerkeria hobeto ulertzen laguntzen digute. Gustura ikusi dudan horietakoa.\nPosted in Zinema jaialdiak Tagged "Nelyubov", "Wonderstruck", Andrey Zvyagintsev, Julianne Moore, Mathieu Almaric, Michelle Williams, Todd Haynes


Hemen da Bilbao Bizkaia Design Week ekimenaren seigarren edizioa - Deia\nHemen da Bilbao Bizkaia Design Week ekimenaren seigarren edizioa\ndeia.eus 19.11.2020 | 20:39\nBILBO. Koronabirusaren pandemiak eragindako eragozpenak gainditu eta gero, hemen da Bilbao Bizkaia Design Week ekimenaren edizio berri bat. Ostegunean, azaroak 19, hasi egingo da ekimen honen seigarren edizioa.\nBilboko Udalak eta Bizkaiko Foru Aldundiak sustatuta, sormen-industriaren sektoreko enpresen Euskadiko topaketarik handiena izango da. Azaroaren 19tik 26ra bitartean, berrogeita hamar jarduera inguru egingo dira guztira, besteak beste, erakusketak, solasaldiak, bisitak, jaialdiak eta hitzaldiak.\nAurtengo edizioaren izenburua honako hau izango da: "Enpatia. Aldatzen den mundu bat birdiseinatzea", eta gaur arte antolatu den ediziorik birtualena izango da, diseinuaren astea koherentea izan dadin egungo testuinguruarekiko. Modu horretan, pandemiak sektorean eragindako inpaktuaren gaineko hausnarketa bat planteatuko da, bai eta sormen-industriek etorkizunean izan beharko duten eginkizunari buruzkoa ere.\nBilbao Bizkaia Design Week (BBDW) astearen aurtengo edizioa bihar hasiko da, 18:00etatik aurrera, "Enpatiatik abiatuta hibridatzea" izeneko irekiera-ekitaldi batekin. Hala, arreta jarriko da diseinuaren eta kultura- eta sormen-industrien balioan, beste sektore estrategiko batzuentzako berrikuntza-tresna diren aldetik.\nZortzi egunez, Bilboko Udalak eta Bizkaiko Foru Aldundiak, enpresa pribatu, unibertsitate, kluster eta elkargo profesionalen lankidetzarekin, eztabaida bat sustatuko dute Enpatiaren kontzeptuaren bitartez sormen-industrien esparrua birdefinitu, birdiseinatu eta birpentsatzeari buruz. Bilbao Bizkaia Design Week (BBDW) astearen asmoa da hausnarketa horretan sakontzeko aukera ematea, diseinuak eta sormenak duten garrantzia nabarmenduz.\nHori dela eta, aurtengo BBDW20 edizioak 'enpatia' izango du hizpide. Enpatia, mundu justuago eta jasangarriago bat berreraikitzeko jarrera gisa. Enpatia, gure artean erlazionatzeko moduak birdefinitzen lagunduko digun printzipio gisa. Elkar eragiteko gailuak, interfazeak eta tresnak nahiz ekoizten ditugun produktuak eta zerbitzuak birdiseinatzen laguntzeko printzipio gisa. Gure balio-, zaintza-, mugikortasun-, ekoizpen-, eta bizi-sistemak, bai eta gure bizikidetza-, kultura- eta aisialdi-formak ere, birpentsatzeko printzipio gisa.\nTestuinguru horretan, sormenaren sektoreko profesionalei zein herritarrei etorkizunera begiratzeko aukera emango zaie sormenarekin zerikusia duten hainbat diziplinetatik: arkitektura eta hirigintza, artea, artisautza, ikus-entzunezkoa, diseinua, ilustrazioa, interiorismoa, moda, publizitatea, komunikazioa eta bideo-jokoak. Edizio honetan egingo diren jardueretan parte hartu nahi izanez gero, egitaraua eskuragarri dago webgune honetan.\nBilboko Udalak eta Bizkaiko Foru Aldundiak bi helburu nagusi betetzeko antolatu dute Bilbao Bizkaia Design Week (BBDW) ekitaldia: alde batetik, diseinua sustatzea jarduera ekonomikoa nahiz enplegu kualifikatua sortzeko gaitasuna daukan sektore gisa, eta, bestetik, lurraldeko sormen-industriek daukaten balioa agerraraztea. Guztira, 5.923 enpresa inguru dira eta 19.899 profesionali ematen diete lana Bilbon nahiz Bizkaian. Azken hamarkadan etengabe hazi den sektorea da. Sektore honetako enpresen hazkundea azken urtean % 1,23koa izan da, eta esparru honetan enplegua % 0,47 hazi da. Sormen-sektoreko enpresak Bizkaiko enpresa guztien % 6,5 dira, eta lurraldeko enpleguaren % 4,4 hartzen dute.\nErakundeen arteko proiektu bat da Bilbao Bizkaia Design Week (BBDW), eta hirian zein lurraldean errotuta dago; bidenabar, diseinu eta sormen-industrietako 300 enpresa eta profesional baino gehiagok hartzen dute parte.